open-index/open-wikipedia-markdown huggingface dataset:
കാട്ടുപന്നി

വനങ്ങളിലെ ഒരു സസ്തനിയാണ് **കാട്ടുപന്നി**. (ശാസ്ത്രീയ നാമം:*Sus scrofa*, ഇന്ത്യൻ നാമം:Indian Boar) ഇരുണ്ട ചാരനിറത്തിലുള്ള കാട്ടുപന്നികൾ ഇലപൊഴിയും വനങ്ങൾ, വൃക്ഷ നിബിഡമേഖലകൾ, വെള്ളമുള്ള പുൽമേടുകൾ, ചെറിയ കുറ്റിക്കാടുകൾ എന്നിവയിൽ വസിക്കുന്നു. *Sus scrofa cristatus* എന്ന ഉപവർഗ്ഗമാണ് കേരളത്തിൽ കാണപ്പെടുന്നത്.

## വിവരണം
ഇരുണ്ട ചാരനിറമാർന്ന ഉടലാണ് കാട്ടുപന്നിയുടേത്. കൂർത്ത വായ്‌ഭാഗം, തേറ്റകൾ, കനം കുറഞ്ഞ കാലുകൾ, നേർത്ത വാൽ എന്നിവ കാട്ടുപന്നിയുടെ പ്രത്യേകതയാണ്. വാലിന്റെ അഗ്രഭാഗവും ത്വക്കുകളും രോമാവൃതമാണ്. ഉയർന്നു നിൽക്കുന്ന ഉളിപ്പല്ലുകളാണ് തേറ്റയായി അറിയപ്പെടുന്നത്. തേറ്റയ്ക്ക് ഏകദേശം 12 സെന്റിമീറ്റർ നീളമാണുള്ളത്. ശത്രുക്കളിൽ നിന്നും രക്ഷ നേടുവാനായി ഇവ അതിവേഗം പാഞ്ഞു വന്ന് തേറ്റകൾ കൊണ്ട് ആക്രമിക്കുന്നു. സാധാരണയായി നിരുപദ്രവകാരികളായ കാട്ടുപന്നികൾ അപൂർവമായി അപകടകാരികളാകാറുണ്ട്. മിശ്രഭുക്കായ ഇവ തേറ്റ ഉപയോഗിച്ച് മണ്ണു തുരന്ന് കായ്കളും വിത്തുകളും ഭക്ഷിക്കുന്നു. കൂടാതെ ഇവ മണ്ണിര, ചെറിയ ഇഴജന്തുക്കൾ, മുട്ടകൾ എന്നിവയും ഭക്ഷണമാക്കാറുണ്ട്. രാപകൽ ഭേദമന്യേ കൂട്ടത്തോടെ സഞ്ചരിക്കുന്ന കാട്ടുപന്നികളിലെ ആൺപന്നികൾ ചിലപ്പോൾ ഒറ്റപ്പെട്ട് സഞ്ചരിക്കാറുണ്ട്. ചതുപ്പു പ്രദേശങ്ങളിലും വെള്ളക്കെട്ടുകളിലും ഇവ കിടന്നുരുളുന്നു.

രണ്ടര അടി വരെ ശരാശരി ഉയരമുള്ള കാട്ടുപന്നികളുടെ ഭാരം 30 മുതൽ 50 കിലോഗ്രാം വരെയാണ്. വേഗം പെറ്റു പെരുകാൻ കഴിവുള്ള ഒരു മൃഗമാണ് കാട്ടുപന്നി. വർഷത്തിൽ ഒരു തവണ പ്രസവിക്കുന്ന ഇവ ഒരു പ്രസവത്തിൽ ശരാശരി അഞ്ചു കുഞ്ഞുങ്ങളെ വരെ പ്രസവിക്കുന്നു. കുഞ്ഞുങ്ങളുടെ ശരീരം തവിട്ടു നിറത്തിലാണ് കാണപ്പെടുന്നത്. ഈ ശരീരത്തിൽ കറുത്ത വരകൾ കാണാറുണ്ട്. ഏകദേശം രണ്ടാഴ്ച മാത്രം അമ്മയുടെ പാൽ കുടിക്കുന്ന കുഞ്ഞുങ്ങൾ തുടർന്ന് അമ്മയോടൊപ്പം ഭക്ഷണത്തിനായി സഞ്ചരിക്കുന്നു. രണ്ടാം വർഷം മുതലാണ് ഇവയ്ക്കു തേറ്റ വളർന്നു തുടങ്ങുക. 

കടുവ, കുറുക്കൻ, പുലി എന്നിവ കാട്ടുപന്നികളെ ഭക്ഷണമാക്കാറുണ്ട്. വനവിസ്തൃതിയിൽ ഉണ്ടായ കുറവു മൂലം കാടുകളുടെ സമീപഗ്രാമങ്ങളിൽ ഇവ കൂട്ടത്തോടെ ഭക്ഷണത്തിനായി ഇറങ്ങുക വഴി കൃഷിനാശങ്ങൾ വരുത്തുന്നു. വന്യ മൃഗമായതിനാൽ കേരളത്തിൽ ഇവയെ വേട്ടയാടൽ നിയന്ത്രണ വിധേയമാണ്.

## ഇതും കാണുക
* പന്നി
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ
*BBC profile
* Species Profile- Wild Boar (''Sus scrofa'') , National Invasive Species Information Center, United States National Agricultural Library. Lists general information and resources for Wild Boar.

വർഗ്ഗം:സസ്തനികൾ
വർഗ്ഗം:വന്യജീവികൾ
വർഗ്ഗം:കേരളത്തിലെ സസ്തനികൾ
വർഗ്ഗം:പന്നികൾ
ഹെവൻ

റൺലോല റൺ, പെർഫ്യൂം എന്നീ പ്രസിദ്ധ ചിത്രങ്ങൾ സംവിധാനം ചെയ്ത ടോം ടൈക്കറുടെ ചിത്രമാണ് **ഹെവൻ**. ഇറ്റലിയിലെ ട്യൂണിസിലാണ് ഈ സിനിമ നടക്കുന്നത്. യുവാവായ ഇറ്റാലിയൻ ക്ലർക്ക് ഫിലിപ്പോ  ഒരു കളി ഹെലികോപ്റ്റർ പറത്തിക്കൊണ്ടിരിക്കുകയായിരിന്നു. അയാളുടെ പരിശിലകൻ അയാളോട് ചോദിച്ചു. ഒരു യഥാർഥ   ഹെലികോപ്റ്ററിൽ നിങ്ങൾക്ക് ഉയരത്തിൽനിന്ന് ഉയരത്തിലേക്ക് ഇത്ര തുടർച്ചയായി പറത്തുക അസാധ്യമാണ്.

## പുറത്തേക്കുള്ള കണ്ണികൾ
* http://www.imdb.com/title/tt0246677/

വർഗ്ഗം:ജർമ്മൻ ചലച്ചിത്രങ്ങൾ
ആയതൻ ബാലഗോപാലൻ

ചേവായൂർ നിയോജകമണ്ഡലത്തേ ഒന്നാം കേരള നിയമസഭയിൽ പ്രതിനിധീകരിച്ച കോൺഗ്രസുകാരനായ രാഷ്ട്രീയ പ്രവർത്തകനാണ് **ആയതൻ ബാലഗോപാലൻ** (ജനനം:01 നവംബർ 1907). കോഴിക്കോട് മുനിസിപ്പൽ കൗൺസിലർ, കെ.പി.സി.സി. വർക്കിംഗ് കമ്മറ്റിയംഗം, എന്നീ നിലകളിൽ പ്രവർത്തിച്ചിട്ടുണ്ട്. ക്വിറ്റ് ഇന്ത്യ പ്രസ്ഥാനം, ഉപ്പു സത്യാഗ്രഹം എന്നീ സമരങ്ങളിലും ഇദ്ദേഹം പങ്കെടുത്തിട്ടുണ്ട്.

## അവലംബം


വർഗ്ഗം:1907-ൽ ജനിച്ചവർ
വർഗ്ഗം: 1989-ൽ മരിച്ചവർ
വർഗ്ഗം:നവംബർ 1-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
ശേഖർ ഗുപ്ത

**ശേഖർ ഗുപ്ത** (ജനനം 28 ഓഗസ്റ്റ് 1957) ഇന്ത്യൻ എക്സ്പ്രസ്സിന്റെ മുഖ്യ പത്രാധിപർ ആണ് . എൻ.ഡി.റ്റി.വി. 24x7 നിലെ "വോക്ക് ദ ടോക്ക്" എന്ന പരിപാടി അവതരിപ്പിക്കുന്നു.
പത്രപ്രവർത്തനത്തിലെ സംഭാവനകൾ മാനിച്ച് 2009 ൽ പത്മഭൂഷൺ ബഹുമതി ലഭിച്ചു..
## വിമർശനം
ജന ലോക്പാൽ ബിൽ സമരത്തിൽ ഇന്ത്യൻ എക്സ്പ്രസ്സിന്റെ  ഗവൺമെന്റ് അനുകൂല നിലപാടുകളുടെ പേരിൽ  മുഖ്യ പത്രാധിപർ ആയ ശേഖർ ഗുപ്ത വിമർശനം നേരിടുന്നു.

## അവലംബം


വർഗ്ഗം:പത്രാധിപർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1957-ൽ ജനിച്ചവർ
ബാലൻ (വിവക്ഷകൾ)

*ബാലൻ (ചലച്ചിത്രം) - മലയാളത്തിലെ ആദ്യത്തെ ശബ്ദചിത്രം, 1938-ൽ പുറത്തിറങ്ങി.
*ബാലൻ കെ. നായർ - ദേശീയ പുരസ്കാരം ലഭിച്ച മലയാള ചലച്ചിത്ര നടൻ
*എ.കെ. ബാലൻ - കേരളത്തിലെ മുൻ വൈദ്യുതവകുപ്പ് മന്ത്രി
*കെ.എ. ബാലൻ - ഒന്നാം കേരളനിയമ സഭയിലെ സാമാജികൻ
*എൻ.ആർ. ബാലൻ - മുൻ കേരളനിയമ സഭയിലെ സാമാജികൻ
കെ.എ. ബാലൻ

വടക്കേക്കര നിയോജകമണ്ഡലത്തെ കേരളനിയമസഭയിൽ പ്രതിനിധീകരിച്ച കമ്മ്യൂണിസ്റ്റ്കാരനായ ഒരു രാഷ്ട്രീയ പ്രവർത്തകനാണ് **കെ.എ. ബാലൻ** (01 മാർച്ച് 1921 - 08 നവംബർ 2001). അഭിഭാഷകനായിരുന്ന ഇദ്ദേഹം 1954-56 കാലഘട്ടത്തിൽ തിരുക്കൊച്ചി നിയമസഭയിലും അംഗമായിരുന്നു.

സ്വാതന്ത്ര്യ സമരപ്രസ്താനവുമായി ബന്ധപ്പെട്ടു പ്രവർത്തിച്ച കെ.എ. ബാലൻ 1950ലാണ് കമ്മ്യൂണിസ്റ്റ് പാർട്ടിയിൽ അംഗമായത്. ചെത്തു തൊഴിലാളി ഫെഡറേഷന്റെ പ്രസിഡന്റ്, വടക്കേക്കര ഗ്രാമപഞ്ചായത്ത് പ്രസിഡന്റ്, സി.പി.ഐ. സംസ്ഥാന കൗൺസിലംഗം എന്നീ നിലകളും പ്രവർത്തിച്ചിരുന്നു.

## അവലംബം

വർഗ്ഗം:1921-ൽ ജനിച്ചവർ
വർഗ്ഗം: 2001-ൽ മരിച്ചവർ
വർഗ്ഗം:മാർച്ച് 1-ന് ജനിച്ചവർ
വർഗ്ഗം:നവംബർ 8-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ‎
വർഗ്ഗം:തിരു-കൊച്ചി നിയമസഭാംഗങ്ങൾ
ഭക്തകുചേല

**ഭക്തകുചേല** 1961-ൽ പുറത്തിറങ്ങിയ പി. സുബ്രഹ്മണ്യം സംവിധാനം ചെയ്ത് നിർമ്മിച്ച മലയാളചലച്ചിത്രമാണ്‌. മലയാളികൾക്ക് മറക്കാൻ പറ്റാത്ത **ഈശ്വരചിന്തയിതൊന്നേ മനുജനു** എന്നു തുടങ്ങുന്ന ഗാനം ഈ ചിത്രത്തിലാണ്. കമുകറ പുരുഷോത്തമൻ ആലപിച്ച ഈ ഗാനം ഇന്നും ഹിറ്റ് ലിസ്റ്റിലുണ്ട്. പി.സുബ്രഹ്മണ്യത്തിന്റെ ഭക്തകുചേല റിലീസ്‌ ചെയ്തത്‌ 1961 നവംബർ ഒൻപതാം തീയതിയായിരുന്നു. തെലുഗു നടനായ സി.എസ്.ആർ. ആഞ്ജനേയലു കുചേലന്റെ ഭാഗം അതി തന്മയത്വത്തോടെയാണ് അഭിനയിച്ചത്. കൃഷ്ണനായി വന്നത് മറ്റൊരു തെലുഗു നടൻ കാന്താറാവു. ഗുരു ഗോപിനാഥിന്റെ രണ്ടു മക്കൾ (വിലാസിനി, വിനോദിനി) രണ്ടു പ്രായത്തിലുള്ള ഉണ്ണികൃഷ്ണന്റെ ഭാഗങ്ങൾ വേഷമിട്ടു. ബോക്സ് ഓഫീസിൽ വൻ വിജയമായിരുന്നു ഈ ചിത്രം.

## അഭിനേതാക്കൾ

## ഗാനങ്ങൾ
അക്കാലത്തെ മെരിലാന്റ് ചിത്രങ്ങളുടെ സ്ഥിരം ഗാനസ്രഷ്ടാക്കളായിരുന്ന തിരുനയിനാർകുറിച്ചി മാധവൻ നായരും ബ്രദർ ലക്ഷ്മണനുമാണ് ഈ ചിത്രത്തിനുവേണ്ടിയും രചനയും സംഗീതവും നിർവ്വഹിച്ചത്. കമുകറ പുരുഷോത്തമൻ, പി. ലീല, എ.പി. കോമള, ജിക്കി കൃഷ്ണവേണി, ശൂലമംഗലം രാജലക്ഷ്മി എന്നിവരാണ് ഗാനങ്ങൾ ആലപിച്ചത്.

## പുറത്തേക്കുള്ള കണ്ണികൾ

# http://www.malayalasangeetham.info/m.php?mid=1265&lang=MALAYALAM 
# http://cinidiary.com/cinema1928_m.php?cyear=1961&no_of_displayed_rows=2&no_of_rows_page=4 
# https://archive.today/20121209164203/http://webcache.googleusercontent.com/search?q=cache:AnwOJO349rcJ:www.m3db.com/taxonomy/term/45?page%3D2+%E0%B4%95%E0%B4%82%E0%B4%B8%E0%B5%BB&cd=12&hl=en&ct=clnk&gl=ae&source=www.google.ae

## അവലംബം


വർഗ്ഗം:1961-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വി.ആർ. ഗോപിനാഥ്

മലയാളചലച്ചിത്രസംവിധായകനും തിക്കഥാക്കഥാകൃത്തുമാണ് **വി. ആർ. ഗോപിനാഥ്**. പുനെ ഫിലിം ഇൻസ്റ്റിറ്റ്യൂട്ട് ബിരുദധാരിയാണ്. "ഉണ്ണിക്കുട്ടന് ജോലി കിട്ടി" എന്ന ചിത്രത്തിന്  1990-ലെ മികച്ച സാമൂഹിക പ്രതിബദ്ധതയുള്ള ചിത്രത്തിനുള്ള ദേശീയപുരസ്ക്കാരം ലഭിച്ചു.

## ചലച്ചിത്രങ്ങൾ
*ഗ്രീഷ്മം (1980)
*ഒരു മെയ് മാസ പുലരിയിൽ (1987)
*ഉണ്ണിക്കുട്ടന് ജോലി കിട്ടി (1990)
*പൂത്തിരുവാതിര രാവിൽ (1997)
*Our Lady of Lourdes (2007)

## അവലംബം

## പുറത്തെക്കുള്ള കണ്ണികൾ
* 
*V R Gopinath cinema of malayalam 

വർഗ്ഗം:മലയാളചലച്ചിത്രസംവിധായകർ
അപ്പോസൈനേസീ

ഒരു സസ്യകുടുംബമാണ് **അപ്പോസൈനേസീ**. 155 ജീനസുകളും ആയിരത്തിലധികം സ്പീഷീസും ഇതിൽ ഉൾപ്പെടുന്നു. ഈ കുടുംബത്തിൽ വൃക്ഷങ്ങളും കുറ്റിച്ചെടികളും ആരോഹികളും ഔഷധികളും ഉണ്ട്. പാൽനിറത്തിൽ വിഷമയമുള്ള കറ (latex) ഈ കുടുംബത്തിലെ സസ്യങ്ങളുടെ സവിശേഷതയാണ്.

ഇലകൾ സരളം, സമ്മുഖമായി വിന്യസിച്ചിരിക്കുന്നു. അപൂർവമായേ അനുപർണങ്ങൾ കാണപ്പെടുന്നുള്ളു. പുഷ്പങ്ങൾ ഒറ്റയായും അസീമാക്ഷി (racemose) പുഷ്പമഞ്ജരിയായും ഉണ്ടാകുന്നു. സഹപത്രങ്ങളും സഹപത്രകങ്ങളുമുണ്ടായിരിക്കും. പുഷ്പങ്ങൾ ദ്വിലിംഗിയാണ്. സ്വതന്ത്രമായ അഞ്ച് ബാഹ്യദളങ്ങളുണ്ട്. അഞ്ച് സംയുക്തദളങ്ങളും. ദളഫലകം ദളനാളിയോടു ചേരുന്ന ഭാഗത്ത് ലോമങ്ങളോ ശല്ക്കങ്ങളോ ചെറുമുഴകളോ കാണപ്പെടുന്നു. അഞ്ചുകേസരങ്ങളുണ്ട്; കേസര തന്തുക്കൾ ദളങ്ങളിൽ ഒട്ടിച്ചേർന്നിരിക്കുന്നു. വർത്തിക സരളം, വർത്തികാഗ്രം കട്ടിയുള്ളതാണ്. കായ് ഡ്രൂപ്പോ, ബെറിയോ, ഒരു ജോഡി ഫോളിക്കിളോ ആയിരിക്കും. വിത്തുകൾ ലോമഗുച്ഛിതമാണ്.

ഒതളം,  സർപ്പഗന്ധി, കോളാമ്പിപ്പൂവ്, നിത്യകല്യാണി (vinca-rosea), കാര (carissa), കുരുട്ടുപാല, കുടകപ്പാല, നന്ത്യാർവട്ടം, മഞ്ഞ അരളി, ചുവന്ന അരളി, പാമ്പുംകൊല്ലി എന്നീ സസ്യങ്ങൾ അപ്പോസൈനേസീ കുടുംബത്തിൽപ്പെടുന്നു.

## അവലംബം
	

## പുറത്തേയ്ക്കുള്ള കണ്ണികൾ
	

വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
വർഗ്ഗം:അപോസിനേസി കുടുംബം
വർഗ്ഗം:സസ്യകുടുംബങ്ങൾ
വർഗ്ഗം:ആസ്റ്റെറിഡ് കുടുംബങ്ങൾ
കുരുട്ടുപാല

അപ്പോസൈനേസീ കുടുംബത്തിലെ ഒരു ചെറുവൃക്ഷമാണ് **കുരുട്ടുപാല**. . **കൂനൻപാല**, **കുന്നിൻപാല** എന്നെല്ലാം അറിയപ്പെടുന്നു. ഈ വൃക്ഷത്തിന് കാഴ്ചയിൽ നന്ത്യാർവട്ടവുമായി വളരെ രൂപസാദൃശ്യമുണ്ട്. **കുരുട്ടുപാല, കൂനം‌പാല, കമ്പിപ്പാല, കൂനമ്പാല, കവരപ്പാല, കുണ്ഡലപ്പാല** എന്നീ പേരുകളിൽ പ്രാദേശികമായി അറിയപ്പെടുന്നു. 8 മീറ്ററോളം ഉയരം വയ്ക്കുന്ന ഈ മരം പശ്ചിമഘട്ടസ്വദേശിയാണ് .

## നാമകരണം
*Tabernaemontana heyneana* Wall. എന്ന ശാസ്ത്രീയനാമമായിരുന്നു ഈ ചെടിയെ സൂചിപ്പിക്കാൻ പലപ്പോഴും ഉപയോഗിച്ചിരുന്നത്, *T. alternifolia* യ്ക്കു പകരമായി ഈ പേരുതന്നെ തുടരണമെന്ന് ഒരു അഭിപ്രായം ഉണ്ടായിരുന്നു. ഇതിന്റെ ടൈപ് സ്പീഷിസ് ഒരു ചെടിയുടെ സ്പെസിമൻ അല്ലെന്നും മറിച്ച് ഒരു ചിത്രീകരണം മാത്രമാണെന്നും *T. alternifolia* എന്ന പേരിലുള്ള എതിർദിശകളിലേക്കുള്ള ഇലകൾ എന്ന അർത്ഥം ഈ സ്പീഷിസിന്റേത് പോലെയല്ലെന്നും വാദങ്ങൾ ഉണ്ടായി. എന്നാൽ ഈ വാദങ്ങളെയെല്ലാം തള്ളി ഇപ്പോഴും ഇതിന്റെ പേര് *T. alternifolia* ആയി തുടരുന്നു.

## വിവരണം
തണ്ടിലും മറ്റും വെള്ളനിറത്തോടുകൂടിയുള്ള കറയുള്ള ഈ മരം അലങ്കാരത്തിന്നായി ഉപയോഗപ്പെടുത്താറുണ്ട്. 7-10 മീറ്റർ വരെ ഉയരത്തിൽ വളരുന്നു. ഡിസംബർ മുതൽ മെയ് വരെയുള്ള സമയങ്ങളിലാണു പുഷ്പിക്കാറുള്ളത്. പൂക്കൾ വെള്ളനിറത്തിലുള്ളവയാണ്. കേരളത്തിലെ ഈർപ്പവനങ്ങളിൾ നന്നായി വളരുന്നു. പാലമരങ്ങളുടെ കുടുംബത്തിൽ പെടുന്ന ഈ മരവും പൂർണ്ണമായും ഇലപൊഴിക്കുന്നവയാണ്. ഇലകൾ മുഖാമുഖമായി വളരുന്നു.

## പാലയ്ക്ക
നന്ത്യാർവട്ടത്തിന്റേതുപോലെ വെള്ള നിറത്തിലുള്ള പൂവാണ് കുരുട്ടുപാലയ്ക്ക്. ഈ ചെടിയിൽ ഉണ്ടാവുന്ന കായയാണ് പാലയ്ക്ക. ഒരു ഞെട്ടിയിൽ രണ്ടെണ്ണം വീതമുള്ള, നടുഭാഗം വളഞ്ഞ ആകൃതിയുള്ള കായകൾ മൂക്കുമ്പോൾ പച്ചനിറം മാറി ഓറഞ്ച് നിറമാവും. കായ ഞെട്ടിയിൽനിന്ന് അടർത്തിയാൽ പാലുപോലെയുള്ള ദ്രാവകം ഒഴുകിവരുന്നതു കാണാം. സംസ്കൃതത്തിൽ ഇതിനെ 'ക്ഷീരിണ' എന്നും പേര് വരാനുള്ള കാരണം ഇതാണ്.

## ഉപയോഗങ്ങൾ
ഔഷധഗുണമുള്ള ഈ വൃക്ഷം ഒരലങ്കാരത്തിനു വേണ്ടിയും വളർത്താറുണ്ട്. കുണ്ഡലപ്പാലയുടെ കറ മുറിവുണക്കാനും വിഷത്തിനെതിരായും ഉപയോഗിക്കാറുണ്ട്. മൃദുവായ ഇതിന്റെ തടിക്ക് വെള്ളനിറമാണ്. മരത്തിനു ഈടും ബലവും കുറവാണ്. ഉണക്കം ചെന്ന പാലമരങ്ങൾ വേരോടെ പിഴുത് പോളീഷ് ചെയ്ത് കരകൗശലവസ്തുക്കളായി വയ്ക്കാനും അനുയോജ്യമാണ്.

കുരുട്ടുപാലയുടെ പൂവ് വിശേഷാവസരങ്ങളിൽ പൂജയ്ക്ക് ഉപയോഗിക്കാറുണ്ട്. വിഷചികിത്സയ്ക്കും ഈ ചെടി ഉപയോഗിച്ച് വരുന്നു.

## ഇതും കാണുക
* പാല
* ഈഴചെമ്പകം

## ചിത്രശാല

File:Tabernaemontana_Heyneana_-_കുരുട്ടുപാല_01.JPG|കുരുട്ടുപാലയുടെ കായ
File:Tabernaemontana_Heyneana_-_കുരുട്ടുപാല_02.JPG|കുരുട്ടുപാലയുടെ ഇല
File:Tabernaemontana_Heyneana_-_കുരുട്ടുപാല_03.JPG|കുരുട്ടുപാല
File:Tabernaemontana heyneana - കുരുട്ടുപാല.jpg|കുരുട്ടുപാലയുടെ ഇലകൾ


## അവലംബം

## പുറത്തേയ്ക്കുള്ള കണ്ണികൾ
*http://ayurvedicmedicinalplants.com/plants/286.html 
*http://bindukp3.blogspot.com/2009/04/blog-post_23.html
*http://hortuscamden.com/plants/view/tabernaemontana-dichotoma-roxb
*http://www.botanicgardens.gov.lk/herbarium/index.php?option=com_sobi2&catid=1818&Itemid=90

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പാലകൾ
വർഗ്ഗം:ടാബർനെമൊണ്ടാന ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കെ.ആർ. മോഹനൻ

ചലച്ചിത്രഅക്കാദമി മുൻ ചെയർമാനും മലയാളചലച്ചിത്രസംവിധായകനുമായിരുന്നു **കെ. ആർ. മോഹനൻ**. പുനെ ഫിലിം ഇൻസ്റ്റിറ്റ്യൂട്ട് ബിരുദധാരിയാണ്. നിരവധി ഡോക്യുമെന്ററികളും, ഹ്രസ്വചിത്രങ്ങളും സംവിധാനം ചെയ്തിട്ടുണ്ട്. 

## ജീവിതരേഖ
1975-ൽ ആദ്യചിത്രം അശ്വത്ഥാമ സംവിധാനം ചെയ്തു. മാടമ്പ് കുഞ്ഞുകുട്ടന്റെ നോവലിന്റെ അടിസ്ഥാനപ്പെടുത്തി നിർമ്മിച്ച ചിത്രം ആ വർഷത്തെ ഏറ്റവും മികച്ച ചിത്രത്തിനുള്ള സംസ്ഥാന പുരസ്കാരം നേടി. സി. വി. ശ്രീരാമന്റെ ചെറുകഥയെ അധികരിച്ച് 1987-ൽ സംവിധാനം ചെയ്ത് പുരുഷാർഥമാണ് രണ്ടാമത് ചിത്രം. ഏറ്റവും മികച്ച ചിത്രത്തിനുള്ള സംസ്ഥാന പുരസ്കാരം പുരുഷാർഥം കരസ്ഥമാക്കി. 1992-ൽ സ്വരൂപം എന്ന ചിത്രവും സംവിധാനം ചെയ്തു. കേരളസംസ്ഥാന ചലച്ചിത്ര അക്കാദമി ചെയർമാനായും തിരുവനന്തപുരം അന്താരാഷ്ട്ര ചലച്ചിത്രമേളയുടെ ഡയറക്റ്ററായും പ്രവർത്തിച്ചിട്ടുണ്ട്. 

1948-ൽ തൃശ്ശൂർ ജില്ലയിലെ ചാവക്കാട്ട് ജനിച്ച അദ്ദേഹം 69-ആം വയസ്സിൽ 2017 ജൂൺ 25-ന് ഉദരസംബന്ധമായ രോഗത്തെത്തുടർന്ന് തിരുവനന്തപുരത്തുവച്ച് അന്തരിച്ചു. മൃതദേഹം ചാവക്കാട്ടെ വീട്ടിലെത്തിച്ചശേഷം വീട്ടുവളപ്പിൽ സംസ്കരിച്ചു. മോഹനന്റെ ഭാര്യ നേരത്തേ മരിച്ചിരുന്നു. മക്കളില്ല.

## ചലച്ചിത്രങ്ങൾ
*അശ്വത്ഥാമ (Wandering Soul) - 1978
*പുരുഷാർഥം (Purge) - 1987
*സ്വരൂപം (The Begetter) -  1992

## അവലംബം

## പുറത്തേക്കുള്ള കണ്ണികൾ
* 
*K. R. Mohanan - cinema of malayalam 

വർഗ്ഗം:മലയാളചലച്ചിത്രസംവിധായകർ
വർഗ്ഗം:1948-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:ജൂൺ 25-ന് മരിച്ചവർ
സി.പി. പത്മകുമാർ

മലയാളചലച്ചിത്രസംവിധായകനും നിർമ്മാതാവുമായിരുന്നു **സി.പി. പത്മകുമാർ **(മരണം : 12 മേയ് 2012). കലാസംവിധായകനായി സിനിമാജീവിതം ആരംഭിച്ച പതമകുമാർ ജി. അരവിന്ദന്റെ  സംവിധാന സഹായിയായും പ്രവർത്തിച്ചിട്ടുണ്ട്. ആദ്യ ചിത്രം അപർണ 1981-ൽ പുറത്തുവന്നു. 1994-ൽ സംവിധാനം ചെയ്ത "സമ്മോഹനം" ശ്രദ്ധേയമായി. ചിത്രം 1995-ലെ എഡ്വിൻബെർഗ് അന്താരാഷ്ട്ര ചലച്ചിത്രമേളയിൽ "ബെസ്റ്റ് ഓഫ് ദി ഫെസ്റ്റ്" പുരസ്ക്കാരത്തിന് അർഹമായി. മുരളി നായർ
സംവിധാനം ചെയ്ത് അരിമ്പാറയിൽ എന്ന ചിത്രത്തിന്റെ നിർമ്മാണ രൂപകൽപനയും നിർവഹിച്ചിട്ടുണ്ട്.

## ചലച്ചിത്രങ്ങൾ
* അപർണ - 1981
*സമ്മോഹനം (Enchantment) - 1994

## അവലംബം

## പുറത്തെക്കുള്ള കണ്ണികൾ
* 
*C P Padmakumar - cinema of malayalam 

വർഗ്ഗം:മലയാളചലച്ചിത്രസംവിധായകർ
ടി.ഒ. ബാവ

ഒന്നും രണ്ടും കേരളാ നിയമസഭകളിൽ ആലുവ മണ്ഡലത്തെ പ്രതിനിധീകരിച്ച കോൺഗ്രസുകാരനായ രാഷ്ട്രീയ പ്രവർത്തകനാണ് **ടി.ഒ. ബാവ** (20 ജനുവരി 1919 - 26 ജൂലൈ 2007). 1954 മുതൽ 56 വരെ തിരുക്കൊച്ചി നിയമസഭയിലും ബാവ അംഗമായിരുന്നു. ടി.വി.കെ. ഊരാനും സി.ഐ. ഫാത്തിമയുമാണ് മാതാപിതാക്കൾ. ഖദീജയാണ് ഭാര്യ രണ്ട് ആൺകുട്ടികളും രണ്ട് പെൺകുട്ടികളും ഇവർക്കുണ്ട്.

എറണാകുളം ജില്ലാ സഹകരണബാങ്കിന്റെ ഡയറക്ടർ, എറണാകുളം ജില്ല ഖാദിഗ്രാമവ്യവസായ ബോർഡിന്റെ ചെയർമാൻ, കെ.പി.സി.സി. പ്രസിഡന്റ് എന്നീ നിലകളിലും ബാവ പ്രവർത്തിച്ചിരുന്നു. 2007 ജൂലൈ 26നാണ് അദ്ദേഹം അന്തരിച്ചത്.

## അവലംബം

വർഗ്ഗം:1919-ൽ ജനിച്ചവർ
വർഗ്ഗം: 2007-ൽ മരിച്ചവർ
വർഗ്ഗം:ജനുവരി 20-ന് ജനിച്ചവർ
വർഗ്ഗം:ജൂലൈ 26-ന് മരിച്ചവർ
വർഗ്ഗം:കെ.പി.സി.സി. പ്രസിഡന്റുമാർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
കോട്ടയം ഭാസി

ഒന്നാം കേരളാ നിയമസഭയിൽ കോട്ടയം നിയോജകമണ്ഡലത്തെ പ്രതിനിധീകരിച്ച കമ്മ്യൂണിസ്റ്റുകാരനായ രാഷ്ട്രീയ പ്രവർത്തകനാണ് **കോട്ടയം ഭാസി** എന്നറിയപ്പെടുന്ന പി. ഭാസ്കരൻ നായർ. 1912 ഡിസംബർ 25നായിരുന്നു ഭാസി ജനിച്ചത്. 1952-56 വരെ തിരുക്കൊച്ചി നിയമസഭയിലും ഭാസി അംഗമായിരുന്നു.

ആദ്യകാലങ്ങളിൽ കോൺഗ്രസ് അനുഭാവിയായിരുന്ന ഭാസി പിന്നീട് സി.പി.ഐ.യിൽ ചേർന്നു. എ.ഐ.സി.സി. അംഗം, കോട്ടയം മുനിസിപ്പൽ കൗൺസിലർ, കോട്ടയം ഡി.സി.സി. പ്രസിഡന്റ്, എന്നീ നിലകളിൽ പ്രവർത്തിച്ചിരുന്നു. വിലക്ക് ലംഘിച്ച് സമരം നടത്തിയതിന് 1942-ൽ ഭാസിയേ പോലീസ് അറസ്റ്റ് ചെയ്തിരുന്നു.

## അവലംബം

വർഗ്ഗം:1912-ൽ ജനിച്ചവർ
വർഗ്ഗം: 1981-ൽ മരിച്ചവർ
വർഗ്ഗം:ഡിസംബർ 25-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
സമ്മോഹനം

സി.പി. പത്മകുമാർ സംവിധാനവും നിർമ്മാണവും നിർവഹിച്ച് 1994-ൽ പുറത്തിറങ്ങിയ മലയാളചലച്ചിത്രമാണ് ***സമ്മോഹനം*** (Enchantment). മുരളി, നെടുമുടി വേണു, അർച്ചന എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. ബാലകൃഷ്ണൺ  മങ്ങാടിന്റെ *ഋതുഭേദങ്ങൾ* എന്ന കഥയെ ആസ്പദമാക്കിയാണ് ചിത്രം എടുത്തിരിക്കുന്നത്. 1995-ലെ എഡ്വിൻബെർഗ് അന്താരാഷ്ട്ര ചലച്ചിത്രമേളയിൽ "ബെസ്റ്റ് ഓഫ് ദി ഫെസ്റ്റ്" പുരസ്ക്കാരത്തിന് സമ്മോഹനം അർഹമായി.

## അഭിനേതാക്കൾ
* മുരളി
* നെടുമുടി വേണു
* അർച്ചന
* ശരത്ത്
* ബാലകൃഷ്ണൻ
* കെ.പി.എ.സി. ലളിത
* ബിന്ദു പണിക്കർ
* കുക്കു പരമേശ്വരൻ

## അവലംബം


## പുറത്തേക്കുള്ള കണ്ണികൾ
* 
* ''സമ്മോഹനം''  – മലയാളസംഗീതം.ഇൻഫോ
* The Hindu article 
* Cinemalayalam article 

വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
ടൈറാനോസോറൊപ്പസ്

ട്രെസ് ഫോസ്സിൽ മാത്രം കിട്ടിയിട്ടുള്ള ഒരു ദിനോസർ ആണ് **ടൈറാനോസോറൊപ്പസ്**. ഇവ ഇക്നോജെനുസ് ആണ് എന്ന് കരുതിപ്പോരുന്നു. ഇവയുടെ കാല്പാടുകൾ കണ്ടു കിട്ടുന്നത് 1984-ൽ ആണ്. ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്.

## അഭിപ്രായങ്ങൾ
ഇവ ഒരു അമ്ബ്ലിദക്ട്ട്യ്ലുസ് ആണ് എന്നും. അല്ല ഇവ ഒരു മുട്ടാബുറാസോറസ് ആണ് എന്ന് അഭിപ്രായങ്ങൾ വനിടുണ്ട്.

## അവലംബം

വർഗ്ഗം:ദിനോസർ ഫോസിലുകൾ
വർഗ്ഗം:ക്രിറ്റേഷ്യസ് കാലത്തെ ദിനോസറുകൾ
ഹരികുമാർ

മലയാളചലച്ചിത്രസംവിധായകനും തിരക്കഥാകൃത്തുമാണ്  **ഹരികുമാർ**. 1981-ൽ പുറത്തിറങ്ങിയ ആമ്പൽ പൂവാണ് ആദ്യചിത്രം. 1994-ൽ എം. ടി. വാസുദേവൻ നായരുടെ തിരക്കഥയിൽ സംവിധാനം ചെയ്ത് സുകൃതം ശ്രദ്ധേയമായ ചിത്രമാണ്. ദേശീയ ചലച്ചിത്രപുരസ്ക്കാര ജൂറിയിൽ അംഗമായും പ്രവർത്തിച്ചിട്ടുണ്ട്.

## ചലച്ചിത്രങ്ങൾ
*ഓട്ടോറിക്ഷക്കാരൻ്റെ ഭാര്യ (2022)
*ക്ലിൻറ് (2017)
*സദ്ഗമയ (2010)
*പറഞ്ഞുതീരാത്ത വിശേഷങ്ങൾ (2007) 
*പുലർവെട്ടം (2001)
*സ്വയംവരപന്തൽ (2000)
*ഉദ്യാനപാലകൻ (1996) 
*സുകൃതം (1994) 
*എഴുന്നള്ളത്ത് (1991) 
*ഊഴം (1988) 
*ജാലകം (1987) 
*പുലി വരുന്നേ പുലി (1985) 
*അയനം (1985) 
*ഒരു സ്വകാര്യം (1983)
*സ്നേഹപൂർവം മീര (1982) 
*ആമ്പൽ പൂവ് (1981)

## അവലംബം

## പുറത്തെക്കുള്ള കണ്ണികൾ
* 
*Harikumar - cinema of malayalam 
*Interview with Director Harikumar 

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:2024-ൽ മരിച്ചവർ
വർഗ്ഗം:1956-ൽ ജനിച്ചവർ
എം. ചടയൻ

മഞ്ചേരി നിയമസഭാമണ്ഡലത്തേ ഒന്നും, രണ്ടും, മൂന്നും കേരളാ നിയമസഭകളിൽ പ്രതിനിധീകരിച്ച ഒരു രാഷ്ട്രീയ നേതാവാണ്  **എം. ചടയൻ** (1922 - 18 ഡിസംബർ 1972).

## ജീവിതരേഖ

1922 ജനുവരിയിലാണ് ചടയൻ മുനിയാണ്ടൻ ജനിച്ചത്. 1972 ഡിസംബർ 18നാണ് അദ്ദേഹം അന്തരിച്ചത്.

മുസ്ലീംലീഗ് നേതാവായ ചടയൻ മലബാർ നിയമസഭയിൽ 1952 മുതൽ 1956 വരെ അംഗമായിരുന്നു. ഒൻപതു വർഷത്തോളം മലബാർ ജില്ലാബാങ്കിന്റെ ബോർഡംഗമായി ചടയൻ പ്രവർത്തിച്ചിട്ടുണ്ട്. ഹരിജനങ്ങളുടെ ഉദ്ധാരണനത്തിനും, സഹകരണമേഖലയിലെ താല്പര്യങ്ങൾക്കുമ്മായി അക്ഷീണം പ്രവർത്തിച്ച നേതാവാണ് ചടയൻ.

## തിരഞ്ഞെടുപ്പുകൾ

* കുറിപ്പ്: 1957, 1960 വർഷങ്ങളിൽ മഞ്ചേരി ദ്വയാംഗമണ്ഡലമായിരുന്നു

## അവലംബം

വർഗ്ഗം:1912-ൽ ജനിച്ചവർ
വർഗ്ഗം: 1972-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 18-ന് മരിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
ലുത്തിനിയ

ക്രിസ്തീയ ആരാധനകളിലും ചില യഹൂദമത ആരാധനകളിലും ഉപയോഗിക്കുന്ന ഒരു  പ്രാർത്ഥനയുടെ ഒരു രൂപമാണ് **ലുത്തിനിയ.**  ആത്മാർത്ഥതയോടെ അല്ലെങ്കിൽ താഴ്മയോടെയുള്ള തുടർച്ചയുള്ള പ്രാർഥന അല്ലെങ്കിൽ അനുതാപ പ്രാർത്ഥനാക്രമം എന്നർഥം വരുന്ന ലാറ്റിൻ ഭാഷയിൽ നിന്നാണ് ഈ വാക്കിന്റെ ഉത്ഭവം. പ്രാർത്ഥനയുടെ സമയത്ത് മുഖ്യ കാർമ്മികൻ ലുത്തിനിയ ചൊല്ലുകയും മറ്റുള്ളവർ ഏറ്റുചൊല്ലുകയും ചെയ്യുന്നു. 
## പുറത്തേക്കുള്ള കണ്ണികൾ
* പരിശുദ്ധ മറിയത്തിന്റെ ലുത്തിനിയ 

## അവലംബം

വർഗ്ഗം:ക്രിസ്ത്യൻ പ്രാർത്ഥനകൾ
വർഗ്ഗം:ക്രൈസ്തവം
രേണുക ചൗധരി

ഇന്ത്യയിലെ ഒരു മുൻ കേന്ദ്രമന്ത്രിയാണ്  **രേണുക ചൗധരി.** ഇംഗ്ലീഷ്: **Renuka Chowdhary.**  ഇപ്പോൾ ഇന്ത്യൻ നാഷണൽ കോൺഗ്രസിന്റെ വക്താവായി പ്രവർത്തിച്ചുവരുന്നു. ബാംഗ്ലൂർ യൂണിവേഴ്സിറ്റിയിൽ നിന്ന് വ്യാവസായിക മനഃശാസ്ത്രത്തിൽ ബിരുദം നേടിയതിനുശേഷം, 1984 ൽ തെലുഗുദേശം പാർട്ടിയിലൂടെയാണ് രേണുകാ ചൗധരി രാഷ്ട്രീയത്തിലേക്കു പ്രവേശിക്കുന്നത്. 1998 ൽ തെലുങ്ക് ദേശം പാർട്ടി വിട്ട് ഇന്ത്യൻ നാഷണൽ കോൺഗ്രസിലേക്കു ചേക്കേറി, ഇപ്പോൾ കോൺഗ്രസ് അംഗമായി തുടരുന്നു.ആന്ധ്രാപ്രദേശിലെ ഖമ്മം ലോകസഭാ മണ്ഡലത്തിൽ നിന്ന്  1999 ലും 2004 ലും യഥാക്രമം 13 ഉം 14 ഉം ലോകസഭകളിൽ അംഗമായി. മൂന്നാം തവണ  2009 മെയ് മാസം നടന്ന തിരഞ്ഞെടുപ്പിൽ  ഖമ്മം ലോകസഭാ മണ്ഡലത്തിൽ നിന്ന് 1.5 ലക്ഷത്തിനടുത്ത് വോട്ടിനാണ് പരാജയപ്പെട്ടത്. ദേവ ഗൗഡ മന്ത്രിസഭയിൽ ക്യാബിനറ്റ് പദവിയോടെ  ആരോഗ്യ കുടുംബക്ഷേമ വകുപ്പ് മന്ത്രി (1997-1998), ധനകാര്യ കമ്മറ്റി അംഗം (1999-2000), സ്ത്രീ ശാക്തീകരണകമ്മറ്റി (2000-2001), മൻമോഹൻ സിംഗ്‌ മന്ത്രിസഭയിൽ വിനോദസഞ്ചാര വകുപ്പ് മന്ത്രി (2004-2006), സ്വതന്ത്ര ചുമതലയുള്ള മാതൃശിശു വികസന വകുപ്പ് മന്ത്രി (2006-2009)  എന്നീ നിലകളിൽ പ്രവർത്തിച്ചിട്ടുണ്ട്. 2011  ഓഗസ്റ്റിൽ കോൺഗ്രസ് വക്താവായി തിരഞ്ഞെടുക്കപ്പെട്ടു. ടെലിവിഷനിൽ ഭരണതലത്തിലെ അഴിമതിയും മറ്റും സംബന്ധിച്ച ചർച്ചകളിൽ കോൺഗ്രസിനെ വക്താവെന്നനിലയിൽ പ്രതിനിധീകരിച്ച് പങ്കെടുക്കുന്നു.

## പ്രധാന പ്രസ്താവനകൾ
* ശ്രീരാമ സേനയുടെ ധാർമിക പോലീസുകളി അവസാനിപ്പിക്കാൻ യുവാക്കൾ പബിൽ പോവുകതന്നെ വേണം.
*കുട്ടികൾ റിയാലിറ്റി ഷോകളിൽ പങ്കെടുക്കുന്നത് മാതാപിതാക്കൾ തടയണം. 
*കുട്ടികളുടെ അവകാശങ്ങൾ ആരെങ്കിലും തടഞ്ഞാൽ അവർക്ക് വധശിക്ഷ നൽകണം.

## വിവാദങ്ങൾ
*  ഞാൻ പല സർവേ റിസൾട്ടകൾ കണ്ടു അവരെല്ലാം പകൽകിനാവ് കാണുകയാണ്. മുഖ്യമന്ത്രിയായി കേജരിവാൾ വരേണമെന്നോ  ആരാണി കേജരിവാൾ കോൻ ബനേഗ കോർപതിയിൽ ചോദിക്കുവാൻ കൊള്ളാവുന്ന ചോദ്യമാണ്. 
*ടൈംസ് നൗ ചാനലിലെ അർനബ് ഗോസാമിയുമായുള്ള അഭിമുഖത്തിൽ അഴിമതിക്കെതിരായ അണ്ണാ ഹസാരെയുടെ മുന്നേറ്റത്തെ പീപലി ലൈവ് എന്ന സിനിമയുമായി താരതമ്യംചെയ്തു സംസാരിച്ചു.
*2000 ൽ നികുതി തട്ടിപ്പുവീരൻ ഹസൻ അലി ഖാൻ രേണുകാ ചൗധരിക്ക് 1.2 കോടിയുടെ വജ്രം സമ്മാനമായി നൽകുകയുണ്ടായി.
*2009 ലെ ലോകസഭാ  തിരഞ്ഞെടുപ്പിൽ ഒന്നരലക്ഷത്തിന് അടുത്ത് വോട്ടിന് പരാജയമടഞ്ഞെങ്കിലും ഗവൺമെന്റ് ഔദ്യോഗിക വസതി ഒഴിഞ്ഞുകൊടുക്കാതെ തുടർന്നു.
*1990 ജനുവരി 20 ന് തീൻ മൂർത്തിക്കടുത്തുള്ള കൗടില്യാ മാർഗിൽ ചുമതലയിൽ ഉണ്ടായിരുന്ന അസ്സിസ്റ്റന്റ് സബ് ഇൻസ്പെക്ടർ സൂരജ് മൽ പ്രധാനമന്ത്രിക്ക് വഴിയിൽ തടസമുണ്ടാകാതിരിക്കുവാൻ രേണുകാ ചൗധരിയുടേതടക്കമുള്ള വാഹനങ്ങൾ തടയുകയുണ്ടായി.കാറിൽ നിന്നിറങ്ങിയ  രേണുകാ ചൗധരി ഹെഡ് കോൺസ്റ്റബിൾ ജാനകിരാമനോട് തട്ടികയറുകയും തുടർന്ന് മുഷ്ടി ചുരുട്ടി മർദ്ദിക്കുകയും ചവിട്ടുകയും ചെയ്യുകയുണ്ടായി. ഇന്ത്യൻ ശിക്ഷാ നിയമം വകുപ്പ് 332,353 പ്രകാരം കുറ്റം ചുമത്തി കേസ്സെടുക്കുകയുണ്ടായി.

## അവലബം

വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:1954-ൽ ജനിച്ചവർ
വർഗ്ഗം:ഓഗസ്റ്റ് 13-ന് ജനിച്ചവർ
വർഗ്ഗം:ആന്ധ്രാപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:വനിതാ രാജ്യസഭാംഗങ്ങൾ
വർഗ്ഗം:ലോക്സഭയിലെ വനിതാ അംഗങ്ങൾ
ദി റാവിസ്

thumb|right|200px|ദ റാവിസ് ഹോട്ടൽ
ദക്ഷിണേന്ത്യൻ സംസ്ഥാനമായ കേരളത്തിലെ കൊല്ലം ജില്ലയിൽ അഷ്ടമുടിക്കായലിൻറെ തീരത്ത് സ്ഥിതിചെയ്യുന്ന പഞ്ചനക്ഷത്ര ഹോട്ടലാണ് **ദി റാവിസ് കൊല്ലം**, **ദി റാവിസ് അഷ്ടമുടി** എന്ന പേരിലും ഇത് അറിയപ്പെടുന്നു. കൊല്ലം സ്വദേശിയായ ഡോ. ബി. രവി പിള്ളയുടെ റാവിസ് ഹോട്ടൽസ്‌ & റിസോർട്ട്സ് കമ്പനിയുടേതാണ് ഈ ഹോട്ടൽ. കൊല്ലം സ്വദേശിയായ ആർക്കിടെക്റ്റ് യൂജിൻ പണ്ടാലയാണ് 2009-ൽ ഈ ഹോട്ടൽ രൂപകൽപന ചെയ്തത്. 1990 കാലത്ത് തന്നെ ഹോട്ടലിൻറെ നിർമ്മാണ പ്രവർത്തനങ്ങൾ ആരംഭിച്ചിരുന്നു. തിരുവിതാംകൂർ ശൈലിയും കോളോണിയൽ കാലത്തെ ശൈലിയും ഇടചെർന്നതാണ് ഹോട്ടലിൻറെ രൂപകൽപന. മുറികൾ, സ്യൂട്ട് മുറികൾ, കോട്ടേജുകൾ, സ്വകാര്യ നീന്തൽകുളത്തോടുകൂടിയുള്ള വില്ലകൾ, ആയുർവേദ സ്പാ, ഭക്ഷണശാലകൾ എന്നിവ ഹോട്ടലിൽ ഉണ്ട്.   ബോളിവുഡ് നടൻ ഷാരൂഖ്‌ ഖാനും മലയാള നടൻ മോഹൻലാലും ചേർന്നാണ് 2011 ഓഗസ്റ്റ്‌ 19-നു ഹോട്ടൽ ഉദ്ഘാടനം ചെയ്തത്.

കേരളത്തിലെ തെക്കുഭാഗത്തുള്ള ജില്ലയാണ് കൊല്ലം. ആംഗലേയ ഭാഷയിൽ മുൻപ് ക്വയിലോൺ എന്നു വിളിച്ചുവന്നിരുന്നെങ്കിലും സർക്കാർ ഉത്തരവു പ്രകാരം ഇപ്പോൾ ആംഗലേയത്തിലും കൊല്ലം  എന്ന് തന്നെ വിളിയ്ക്കുന്നു. തെക്ക് തിരുവനന്തപുരവും, വടക്ക് പത്തനംതിട്ടയും ആലപ്പുഴയും, കിഴക്ക് തമിഴ് നാടും, പടിഞ്ഞാറ് അറബിക്കടലും ആണ്‌ കൊല്ലത്തിൻറെ അതിരുകൾ. കശുവണ്ടി സംസ്കരണവും കയർ നിർമ്മാണവും ആണ് ജില്ലയിലെ പ്രധാന വ്യവസായങ്ങൾ.

## ഹോട്ടൽ
ദി റാവിസ് അഷ്ടമുടി ഒരു ഡീലക്സ് ആഡംബര ഹോട്ടലാണ്. കൊല്ലം നഗരത്തിലുള്ള രണ്ട് പഞ്ചനക്ഷത്ര ഹോട്ടലുകളിൽ ഒന്നാണ് ദി റാവിസ് അഷ്ടമുടി ഹോട്ടൽ. 90 മുറികൾ, 9 സ്യൂട്ടുകൾ, കോട്ടേജുകൾ, നീന്തൽകുളം ഉള്ള വില്ലകൾ, ബാറുകൾ, ഒഴുകുന്ന ഭക്ഷണശാലയും ഗ്രീക്ക് ഭക്ഷണശാലയും ഉൾപ്പെടെ 4 ഭക്ഷണശാലകൾ എന്നിവയാണ് ഹോട്ടലിൽ ഉള്ളത്.  

## ഏടാകൂടം
ലോകത്തിലെ ഏറ്റവും വലിയ ഏടാകൂടം 2017 ഡിസംബറിൽ റാവിസ് ഹോട്ടലിനു മുമ്പിൽ സ്ഥാപിച്ചു. ഇരുമ്പ് ചട്ടക്കൂടിൽ തടി കൊണ്ട് നിർമ്മിച്ച ഈ ഏടാകൂടത്തിന് ആകെ 24 അടി നീളമുള്ള ആറു കാലുകളാണുള്ളത്. ഓരോ കാലിനും 2 അടി വീതിയുണ്ട്. സിനിമാ കലാസംവിധായകനായ മാർത്താണ്ഡം രാജശേഖരൻ എന്ന രാജശേഖരൻ പരമേശ്വരനാണ് രണ്ടു ടൺ ഭാരമുള്ള ഈ ഏടാകൂടത്തിന്റെ ശിൽപി. ഗിന്നസ് റെക്കോർഡ് നേടുക എന്ന ലക്ഷ്യത്തോടെയാണ് അദ്ദേഹം ഇതുനിർമ്മിച്ചത്. ഇതിനുമുമ്പ് സ്വിറ്റ്സർലാന്റിലെ വൽച്ചാവയിലെ ഫോഫാ കോൺറാഡ് എന്ന സ്ഥാപനം നിർമ്മിച്ച ഏടാകൂടത്തിനായിരുന്നു 'ലോകത്തിലെ ഏറ്റവും വലിയ ഏടാകൂടം' എന്ന ഗിന്നസ് റെക്കോർഡുണ്ടായിരുന്നത്. 19 അടി 8 ഇഞ്ച് ഉയരവും ഒരടി മൂന്നിഞ്ച് വീതിയും ഇതിനുണ്ടായിരുന്നു.

## അവലംബം

വർഗ്ഗം:കേരളത്തിലെ പഞ്ചനക്ഷത്രഹോട്ടലുകൾ
സ്വാതന്ത്ര്യസമര കാലഘട്ടത്തിലെ പത്രങ്ങൾ

ഇന്ത്യൻ സ്വാതന്ത്ര്യസമര കാലഘട്ടത്തിൽ  ബ്രിട്ടിഷുകാരുടെ അതിക്രമങ്ങൾ തുറന്നുകാട്ടാനുള്ള മാർഗ്ഗം പത്രങ്ങളായിരുന്നു. സമരങ്ങൾക്കുള്ള ആഹ്വാനങ്ങളും ദേശസ്‌നേഹം തുളുമ്പുന്ന കവിതകളും പത്രങ്ങളിലൂടെ പുറത്തുവന്നു. മിക്ക സ്വാതന്ത്ര്യസമരനായകരും പത്രങ്ങൾ നടത്തിയിരുന്നു.

## സ്വാതന്ത്ര്യസമര കാലഘട്ടത്തിൽ പത്രങ്ങളും സ്ഥാപകരും
ബൈച്ചുങ് ബൂട്ടിയ

**ബൈച്ചുങ് ബൂട്ടിയ** () (ജനനം 15 ഡിസംബർ 1976) ഒരു മുൻ ഇന്ത്യൻ ഫുട്ബോളർ ആണ്.  ഇന്ത്യൻ കായികരംഗത്തു് 16 വർഷത്തോളം തിളങ്ങി നിന്ന ബൂട്ടിയ 2011 ആഗസ്തിൽ ദേശീയ ടീമിൽ നിന്നും വിരമിച്ചു. ഇപ്പോൾ കൂട്ടുടമസ്ഥതയിലുള്ള യുണൈറ്റഡ് സിക്കിം ക്ലബ്ബിന്റെ കളിക്കാരനും സാങ്കേതിക ഉപദേശകനുമായി തുടരുന്നു. 
സിക്കിമിലെ നമാച്ചി ഗ്രാമത്തിൽ കർഷകകുടുംബത്തിൽ ജനിച്ച ബൂട്ടിയ ചെറുപ്രായത്തിൽത്തന്നെ കാൽപന്ത് കളിക്കാൻ തുടങ്ങി .ഒരു പതിറ്റാണ്ടുകാലം ഇന്ത്യൻ ക്യാപ്റ്റൻ സ്ഥാനം അലങ്കരിച്ച ബൂട്ടിയ 107 അന്താരാഷ്ട്ര മത്സരങ്ങളിൽ നിന്ന് 42 ഗോളുകൾ നേടിയിട്ടുണ്ട്.മൂന്നു തവണ മികച്ച കളികാരനുള്ള പുരസ്ക്കാരം ലഭിച്ച ഐ.എം. വിജയൻ ഇന്ത്യൻ ഫുട്ബോളിന് ലഭിച്ച ദൈവത്തിന്റെ സമ്മാനമായാണ് ബൈച്ചുങ് ബൂട്ടിയയെ വിശേഷിപ്പിച്ചത്. 1999-ൽ ഇംഗ്ലണ്ടിലെ ബറി ക്ലബ്ബിന് വേണ്ടി കളിച്ച ബൂട്ടിയ, യൂറോപ്പിൽ പ്രൊഫഷണൽ ഫുട്‌ബോൾ കളിക്കുന്ന ആദ്യത്തെ ഇന്ത്യൻ താരമാണ്.

## അവലബം


വർഗ്ഗം:ഇന്ത്യയിലെ ഫുട്ബോൾ കളിക്കാർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:നിരീശ്വരവാദികൾ
വർഗ്ഗം:1976-ൽ ജനിച്ചവർ
ഫുജിഫിലിം

ഫുജിഫിലിം **Fujifilm**(富士フイルム株式会社) ഫോട്ടോഗ്രഫി ഫിലിം, കാമറ എന്നിവ പുറത്തിറക്കുന്ന ജപ്പാനിലെ പ്രമുഖ  കമ്പനി. ആസ്ഥാനം ടോക്കിയോ. 

## ഉൽപ്പന്നങ്ങൾ

## പുറംകണ്ണികൾ

* Fujifilm Global
* Fujifilm's production facilities in Tilburg, NL 
* Fujifilm Ireland 
* FUJIFILM Medical Systems USA, Inc.
* Fujifilm USA
* Fujifilm Canada
* The fujifilm  Collection, single use cameras page by Christophe DUCHESNE
**US Service Support Product
**US Service Support Product Content
* Fujica film camera instruction manuals English - PDF
* FUJIFILM Australia's FujiColor

### ഫോറങ്ങൾ
* Finepix German Forum 
* fujiforum.com English 

## അവലംബം

വർഗ്ഗം:ജപ്പാൻ ആസ്ഥാനമായുള്ള ബഹുരാഷ്ട്രകമ്പനികൾ
വർഗ്ഗം:ജപ്പാനീസ് ബ്രാൻഡുകൾ
പനോരമ

പനോരമ **panorama**  πᾶν "all" + ὅραμα "sight" (കാഴ്ച) എന്നർഥമുള്ള ഗ്രീക്ക് ഭാഷയിൽ നിന്ന് ഉത്ഭവിച്ചതാണ്, വിശാല എടുപ്പുകളുള്ള ചിത്രങ്ങളെയോ വിശാലമായി കിടക്കുന്ന ഭൗതിക സ്ഥലങ്ങളെയോ ഇപ്രകാരം അറിയപ്പെടുന്നു. അത് സ്ഥലമോ, ചായാഗ്രഹിയോ, വരയോ, ചിത്രീകരണമോ പെയിന്റിങോ ഫിലിമോ ചിത്രങ്ങളോ വീഡിയോകളോ അല്ലെങ്കിൽ ത്രിഡി ചിത്രങ്ങളോ ആവാം.
## ചിത്രങ്ങൾ നിർമ്മിക്കുന്നത്
ചില ക്യാമറകളിലുള്ള പ്രത്യേക സംവിധാനം ഉപയോഗപ്പെടുത്തിയാണ് ഇത്തരം ചിത്രങ്ങൾ ഉണ്ടാക്കുന്നത്. സാധാ ഡിജിറ്റൽ കാമറകളിൽ തന്നെ ഇതിനുള്ള പനോരമ ഗ്രാഫി ഉണ്ടാവാറുണ്ട്. ഒരു ഷോട്ടിനകത്തു തന്നെ ഒന്നിലധികം വ്യൂകൾ നീക്കി നീക്കി സൃഷ്ടിച്ചാണ് ഇത് നിർമ്മിക്കുന്നത്. 
## ചിത്രശാല

## References

വർഗ്ഗം:ഛായാഗ്രഹണം
പ്രത്യേക സാമ്പത്തിക മേഖല

ഒരു രാജ്യത്തെ മറ്റു പ്രദേശങ്ങളിലുള്ള സാധാരണ സാമ്പത്തിക നിയമങ്ങളേക്കാൾ അയഞ്ഞ സാമ്പത്തിക നിയമങ്ങൾ ഉള്ള മേഖലകളാണ് **പ്രത്യേക സാമ്പത്തിക മേഖല** (**Special Economic Zone**) എന്നറിയപ്പെടുന്നത്. വിദേശനിക്ഷേപം വർദ്ധിപ്പിക്കുന്നതിന് വേണ്ടിയാണ് പ്രത്യേക സാമ്പത്തിക മേഖലകൾ സ്ഥാപിക്കുന്നത്. ഇന്ത്യ, ചൈന, ഇറാൻ, ജോർദാൻ, പോളണ്ട്, കസാഖിസ്ഥാൻ, ഫിലിപ്പീൻസ്, റഷ്യ, ഉത്തരകൊറിയ തുടങ്ങിയ രാജ്യങ്ങളിൽ പ്രത്യേക സാമ്പത്തിക മേഖലകളുണ്ട്. അമേരിക്കയിൽ അർബൻ എന്റർപ്രൈസ് സോൺ എന്നാണ് പ്രത്യേക സാമ്പത്തിക മേഖല അറിയപ്പെടുന്നത്.

## ഇന്ത്യയിൽ
2000 ഏപ്രിലിലാണ് ഇന്ത്യയിൽ പ്രത്യേക സാമ്പത്തിക മേഖലകൾ നിലവിൽ വന്നത്. നിലവിലുണ്ടായിരുന്ന പല എക്സ്പോർട്ട് പ്രോസസിങ് സോണുകളും സർക്കാർ പ്രത്യേക സാമ്പത്തിക മേഖലകളായി പരിവർത്തനം ചെയ്തു. കൊച്ചി(കേരളം), കാണ്ട്ല,സൂറത്ത്(ഗുജറാത്ത്), സാന്റാക്രൂസ്, മുംബൈ (മഹാരാഷ്ട്ര), ഫൽത്ത (പശ്ചിമ് ബംഗാ), വിശാഖപട്ടണം (ആന്ധ്രാ പ്രദേശ്),നോയ്ഡ (ഉത്തർ പ്രദേശ്), ചെന്നൈ, തിരുനെൽവേലി (തമിഴ്നാട്) തുടങ്ങിയവ ഉൾപ്പെടെ 114 പ്രത്യേക സാമ്പത്തിക മേഖലകൾ ഇന്ത്യയിൽ നിലവിലുണ്ട്

## അവലംബം
*ലോകരാജ്യങ്ങൾ (DC Books)

വർഗ്ഗം:പ്രത്യേക സാമ്പത്തിക മേഖലകൾ
വർഗ്ഗം:അന്താരാഷ്ട്ര വ്യാപാരം
വർഗ്ഗം:വ്യാപാര നയം
മാർക്കപ്പ് ഭാഷ

എഴുത്തിലും അച്ചടിയിലും മറ്റും അടയാളങ്ങളോ, അലങ്കാരങ്ങളോ ഒക്കെ നൽകുന്നത് പതിവാണല്ലോ,  ഉദാഹരണത്തിന് അടിയിൽ വരയ്ക്കുക, കട്ടിയായി എഴുതുക തുടങ്ങിയ രീതികൾ,  അങ്ങനെ ചെയ്യുന്നത് ശ്രദ്ധിക്കപ്പെടാൻ വേണ്ടിയോ , തരം തിരിക്കാൻ വേണ്ടിയോ അതല്ലെങ്കിൽ മറ്റെന്തെങ്കിലും ആവശ്യങ്ങൾക്കുവേണ്ടി ആയിരിക്കും,  ഈ സംവിധാനത്തിന്റെ ആധുനിക പതിപ്പാണ് **മാർക്കപ്പ് ഭാഷകൾ**. പണ്ടുകാലങ്ങളിൽ ഗ്രന്ഥകർത്താവ് സമർപ്പിക്കുന്ന കൈയ്യെഴുത്തു പ്രതികളിൽ ഗ്രന്ഥ പരിശോധകൻ നീല പെൻസിൽ ഉപയോഗിച്ച് തിരുത്തലുകളും അതിനാവശ്യമായ നിർദ്ദേശങ്ങളും അടയാളങ്ങളും ഇട്ടിരുന്നു, അതിൽ നിന്നാണ് ഇങ്ങനെയൊരു ആശയവും മാർക്കപ്പ് ഭാഷ എന്ന പേരും ഉരുത്തിരിഞ്ഞത്,  അടയാളപ്പെടുത്തുക എന്നതിന്റെ ഇംഗ്ലീഷാണ് "marking up".  ഡിജിറ്റൽ മാധ്യമത്തിൽ മാർക്കപ്പിനു വേണ്ടി ടാഗുകളാണ് ഉപയോഗിക്കുന്നത്, മാർക്കപ്പ് നിർദ്ദേശങ്ങൾ ടാഗുകൾ ഉപയോഗിച്ചു കൊടുക്കാം, മാർക്കപ്പ് ചെയ്യപ്പെടേണ്ട വസ്ത്തു ടാഗിനുള്ളിലായിരിക്കും.

## പുറമെ നിന്നുള്ള കണ്ണികൾ

*ഡോക്യുമെന്റ് മാർക്കപ്പ് ചരിത്രം - ഡെന്നിസ്. ജി. വാട്സൺ, ഫ്ലോറിഡ സർവ്വകലാശാലയിലെ കാർഷികശാസ്ത്ര വിഭാഗം

വർഗ്ഗം:മാർക്കപ്പ് ഭാഷകൾ
വർഗ്ഗം:അമേരിക്കൻ കണ്ടുപിടിത്തങ്ങൾ
വാഴപ്പള്ളി അന്നപൂർണ്ണേശ്വരിക്ഷേത്രം

കേരളത്തിൽ കോട്ടയം ജില്ലയിലെ ചങ്ങനാശ്ശേരി വാഴപ്പള്ളിയിൽ സ്ഥിതിചെയ്യുന്ന ക്ഷേത്രമാണ് **വാഴപ്പള്ളി അമ്മൻകോവിൽ അന്നപൂർണ്ണേശ്വരിക്ഷേത്രം**. വാഴപ്പള്ളി ശിവക്ഷേത്രത്തിൽ നിന്നും ഏകദേശം ഒരു കിലോമീറ്റർ ദൂരെയാണ് ഈ ക്ഷേത്രം സ്ഥിതിചെയ്യുന്നത്. പ്രധാന പ്രതിഷ്ടകൾ പാർവ്വതി ദേവിയുടെ അവതാര ഭാവങ്ങളായ ശ്രീ  മധുരൈമീനാക്ഷിയും ശ്രീ അന്നപൂർണേശ്വരിയും ആകുന്നു.

## ചരിത്രം
വാഴപ്പള്ളിക്ഷേത്രത്തിലെ പുനഃരുദ്ധാരണ ജോലികൾക്കായി പത്തില്ലത്തിൽ പോറ്റിമാർ കേരളത്തിന്റെ തെക്കൻ പ്രദേശത്തു നിന്നും ശില്പികളെ കൊണ്ടുവന്നിരുന്നു.അവരുടെ മൂലകുടുംബസ്ഥാനം പഴയ തെക്കൻ വേണാടിന്റെ ഭാഗവും ഇന്ന് തിരുനെൽവേലി ജില്ലയിൽ പെട്ടതുമായ ശങ്കരനായനാർ കോവിൽ/ശങ്കരൻകോവിൽ എന്ന സ്ഥലമാണ്. അവർ വാഴപ്പള്ളി ക്ഷേത്രത്തിന്റെ  കിഴക്ക് പ്രദേശങ്ങളിലും പുഴവാതിലുമായി താമസമാക്കി. അവർ അവരുടെ കുടുംബങ്ങളിൽ വെച്ചാചരിച്ചിരുന്ന തമിഴ് കുലാചാര മൂർത്തികളായ കുലദേവതമാർക്കായി അമ്മൻകോവിൽ പണിതീർക്കുകയും പിന്നീട് കുലദേവതമാർക്കൊപ്പം അന്നപൂർണ്ണേശ്വരിയെ കൂടി പ്രതിഷ്ഠിക്കുകയും ചെയ്തു. അന്നപൂർണ്ണേശ്വരിയമ്മയേയും മധുരൈമീനാക്ഷിയമ്മനേയും ഈ ക്ഷേത്ര സമുച്ചയത്തിൽ തുല്യപ്രാധാന്യത്തോടെ ആചരിക്കുന്നു..........

## ക്ഷേത്രനിർമ്മിതി
കേരളീയ  വാസ്തു സമ്പ്രദായം

## പ്രധാന പ്രതിഷ്ഠാമൂർത്തികൾ
*മധുരൈമീനാക്ഷിയമ്മൻ
*അന്നപൂർണ്ണേശ്വരി
### മധുരൈമീനാക്ഷിയമ്മയുടെ ഉപദേവതമാർ
*ശ്രീ മുത്താരമ്മൻ
*ശ്രീ ഉച്ചിമാകാളിയമ്മൻ
*ശ്രീ വടുകഭൈരവർ
*ആൽത്തറ ശ്രീ മഹാഗണപതി
### പരിവാരദേവതകൾ
*പേച്ചിയമ്മൻ
*ചുടലമാടൻതമ്പുരാൻ

### അന്നപൂർണ്ണേശ്വരിയുടെ ഉപദേവതമാർ
*മഹാഗണപതി
*വേണുഗോപാലമൂർത്തി
*യക്ഷിയമ്മ
*ബ്രഹ്മരക്ഷസ്
*നാഗങ്ങൾ

## പൂജകൾ
* ഉഷഃപൂജ
* ഉച്ചപൂജ
* അത്താഴപൂജ

## ക്ഷേത്രത്തിൽ എത്തിചേരാൻ
ചങ്ങനാശ്ശേരി പട്ടണത്തിൽ നിന്നും 2 കി.മി ദൂരെ വാഴപ്പള്ളിയിൽ സ്ഥിതിചെയ്യുന്നു. എം.സിറോഡിലെ മതുമൂലയിൽ നിന്നും വരുമ്പോൾ വാഴപ്പള്ളി ടെമ്പിൾ റോഡിൽ നിന്നും അമ്മൻ കോവിൽ ക്ഷേത്രത്തിലേക്കുള്ള റോഡിലൂടെ അര കി.മി. യാത്ര ചെയ്തു ക്ഷേത്രത്തിന്റെ വടക്കേനടയിൽ എത്താം.

## വാഴപ്പള്ളിയിലെ ക്ഷേത്രങ്ങൾ

## അവലംബം


വർഗ്ഗം: കേരളത്തിലെ ദേവീക്ഷേത്രങ്ങൾ
വർഗ്ഗം: കോട്ടയം ജില്ലയിലെ ക്ഷേത്രങ്ങൾ
ബാനിഷ്മെന്റ്

ആന്ദ്രേ സ്വാഗിൻ സ്റ്റേവ് സംവിധാനം ചെയ്ത് ഒരു റഷ്യൻ ചലച്ചിത്രമാണ് ***ബാനിഷ്മെന്റ്***. ദി റിട്ടേൺ എന്ന പ്രസിദ്ധ ചിത്രത്തിന്റെ സംവിധായകനാണ് ഇദ്ദേഹം. 

അലക്സും അയാളുടെ ഭാര്യ വേരയും രണ്ട് കുട്ടികളും ഗ്രാമത്തിലെ പഴയ വസതിയിലേയ്ക്ക് ഒരു സന്ദർശനത്തിന് വരുകയാണ്. താൻ ഗർഭിണിയാണെന്നും ആ കുഞ്ഞിന്റെ പിതാവ് അലക്സ് അല്ലെന്നും വേര വെളിപ്പെടുത്തുന്നതോടെ കാര്യങ്ങൾ കുഴഞ്ഞ് മറിയുന്നു. വില്യം സരോയന്റെ നോവലിന്റെ ചലചിത്രാവിഷ്കാരമാണ് ഈ സിനിമ.  അലക്സ് എന്ന കഥാപത്രത്തെ അനശ്വരമാക്കിയ ലാംപ്രോ ഹൈങ്കോ 2007 ലെ കാൻ ചലച്ചിത്രോത്സവത്തിൽ ഏറ്റവും നല്ല നടനുള്ള പുരസ്കാരം കരസ്ഥമാക്കി.

## അവലംബം

## പുറത്തേയ്ക്കുള്ള കണ്ണികൾ
* 
* 
* ''The Banishment'' at *[[Sight & Sound]]*

വർഗ്ഗം:റഷ്യൻ ചലച്ചിത്രങ്ങൾ
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
ലൈഫ് ഈസ് എ മിറാക്കിൾ

2004 ൽ എമിർ കുസ്തൂറിക്ക സംവിധാനം ചെയ്ത സെർബിയൻ  ചിത്രം.

അണ്ടർ ഗ്രൗണ്ട് എന്ന രാഷ്ടീയ  ചിത്രത്തിലൂടെ പ്രസിദ്ധനായ സംവിധായകന്റെ ചിത്രമാണിത്. സെർബിയയുടേയും ബോസ്നിയയുടേയും അതിർത്തി പ്രദേശത്താണ് കഥ നടക്കുന്നത്. മിലോഷ്തന്റെ കിറുക്കത്തി ഭാര്യയായ ജാന്ദ്രയ്ക്കും ഫുട്ബോൾ കളിക്കാരനായ മകനുമൊപ്പം ഈ പ്രദേശത്തെത്തുന്നു. അയാൽ സബാഹ എന്ന ബോസ്നിയൻ മുസ്ലീം യുവതിയുമായി പ്രണയത്തിലാവുന്നു.

വർഗ്ഗം:സെർബിയൻ ചലച്ചിത്രങ്ങൾ
ടാക്സി ഡെർമിയ

ഗ്വോർക്കി പാൽഫി സംവിധാനം ചെയ്ത ഹംഗറി ചിത്രം. 

മൂന്ന് തലമുറകളുടെ കഥയാണിത്. ഹംഗേറിയൻ സൈന്യത്തിലെ ഒരു താഴ്ന്ന ജോലിക്കാരനാണ് മോറോസ് ഗോവനായി പെൺസൻ. ഒരു ലെഫ്റ്റനന്റിന്റേയും കുടുംബത്തിന്റേയും ഒപ്പം വേല ചെയ്ത് കഴിയുന്ന അയാളെ ആ കുടുംബം പരിഗണിക്കുന്നത് വലരെ മോശമായിട്ടാണ്. അവരുടെ കക്കൂസിനടുത്താണ് അയാളുടെ കിടപ്പറ. അവിടെ കിടന്ന് അയാൾ സ്വപ്നങ്ങൾ കാണുന്നു. പ്രത്യേകിച്ചും ആ കുടുബത്തെ പറ്റിയുള്ള ലൈംഗികസ്വപ്നങ്ങൾ. എന്നാൽ യഥാർത്ഥ ജീവിതത്തിൽ അയാൾ കൊല്ലപ്പെടുകയാണ് ഉണ്ടായത്. യജനമാനനായ ലെഫ്റ്റനന്റിന്റെ കൈകൊണ്ട് തന്നെ. അയാളുടെ മകൻ കാൽമനെ ലെഫ്റ്റ്നന്റ് എടുത്തുവളർത്തുന്നു. അയാൾ ഹംഗറിയിലെ പ്രസിദ്ധ ക്ഷിപ്രഭോജിയായി മാറുന്നു. അക്കാലത്ത് ക്ഷിപ്രഭോജനം ഒരു കായിക ഇനമായി പ്രസിദ്ധിയാർജ്ജിച്ചിട്ടുണ്ട്. അയാളുടെ മകൻ ലകോസ്ക്കയാകട്ടെ മൃഗരൂപങ്ങൾ സ്റ്റഫ് ചെയ്ത് സൂക്ഷിക്കുന്ന ഒരു ടാസ്കി ഡെർമിറ്റ് ആയിട്ടാണ് മാറുന്നത്.

## അവലംബം

വർഗ്ഗം:ഹംഗേറിയൻ ചലച്ചിത്രങ്ങൾ
ആന്റി ക്രൈസ്റ്റ് (ചലച്ചിത്രം)

2009 ൽ പുറത്തിറങ്ങിയ ഇംഗ്ലിഷ് ചലച്ചിത്രമാണ് **ആന്റി ക്രൈസ്റ്റ്**. ലാർസ് വോൺ ട്രയർ സംവിധാനം ചെയ്ത ഈ ചിത്രം ആന്ദ്രേ തർക്കോവ്സ്കിക്കായി സമർപ്പിച്ചിരിക്കുന്നു. വില്യം ഡാഫോയും ചാർലറ്റ് ഗയിൻസ് ബർഗും മുഖ്യ വേഷങ്ങളിൽ അഭിനയിച്ചിരിക്കുന്നു. ഒരു ഭീകര സിനിമയുടെ ആഖ്യാനതന്ത്രമാണ് ഈ സിനിമയിൽ ഉപയോഗിച്ചിരിക്കുന്നത്. ഒരു അവതാരികയും നാലദ്ധ്യായങ്ങളും പിന്നുരയും ഉള്ള ചിത്രമാണിത്. ഭാര്യയും ഭർത്താവും ലൈഗിക ബന്ധത്തിൽ ഏർപ്പെട്ടിരിക്കുന്ന സമയത്ത് അവരുടെ മകൻ നിക്ക് ജനാലയിലൂടെ കെട്ടിടത്തിന്റെ പുറത്തേയ്ക്ക് വീണ് മരിക്കുന്നു. ഇതേ തുടർന്ന് വലിയ മാനസികാഘാതത്തിന് വിധേയമാകുന്ന ഭാര്യയെ സൈക്കോ തെറാപ്പിക്ക് വിധേയമാക്കുകയാണ് ഭർത്താവായ മനശാസ്ത്രഞ്ജൻ. അതിന് വേണ്ടി അവർ കാടിനുള്ളിൽ ഒരു മരക്കുടിലിൽ താമസിക്കുന്നു. അതികഠിനമായ മാനസിക വ്യതിയാനങ്ങളിലൂടെ രണ്ട് പേരും കടന്നുപോകുന്നു. ഭർത്താവിന് ഈ വേളയിൽ ക്രൂരമായ പീഡങ്ങൾ ഭാര്യയിൽ നിന്നും എൽക്കേണ്ടിവരുന്നു. ദുഃഖം, വേദന, നിരാശ, മൂന്നുയാചകർ എന്നിങ്ങനെയാണ് അദ്ധ്യായങ്ങളുടെ പേരുകൾ. 

## അവലംബം

## പുറത്തേക്കുള്ള കണ്ണികൾ
* 
* 
* 
* 
* IFC.com interview with Lars von Trier
* Essay: On Lars von Trier's Antichrist 
* Lars von Trier’s Slippery, Sloppy ''Antichrist''

വർഗ്ഗം:ഇംഗ്ലീഷ് ചലച്ചിത്രങ്ങൾ
റാന്തൽ

പഴയകാലത്ത് രാത്രികാലങ്ങളിൽ വെളിച്ചത്തിനുവേണ്ടി ഉപയോഗിച്ചിരുന്ന ഒരു വിളക്കാണ് **റാന്തൽ**. കേരളത്തിലെ ചിലഭാഗങ്ങളിൽ **പാനീസ് വിളക്ക് ** എന്നും ഇതിനെ പറയാറുണ്ട്. പാനീസ് വിളക്കിനെ അറബിയിൽ ഫാനൂസ് എന്ന് വിളിക്കുന്നു . മണ്ണെണ്ണ ഉപയോഗിച്ചാണ് ഇതു് കത്തിയ്ക്കുന്നത്.    

വീശിയടിക്കുന്ന കാറ്റിലും കെടാതെ കത്തുവാൻ പറ്റുന്നരീതിയിലാണ് അതിന്റെ നിർമ്മാണരീതി. ഇതിൽ മണ്ണെണ്ണ നിറക്കുന്നത് താഴെയുള്ള ഭാഗത്താണ്. അതിന്റെ ഒരു വശത്ത് മുകളിലായി  തിരി മുകളിലേക്ക്  ഉയർത്താനും താഴ്ത്താനും പറ്റുന്ന ഒരു സംവിധാനമുണ്ട്. അതിന്റെ മുകളിലായി വൃത്തത്തിലുള്ള കണ്ണാടിക്കൂട് ഘടിപ്പിച്ചിരിക്കും. 

കാടിനടുത്ത പ്രദേശങ്ങളിൽ കാട്ടാനയെ അകറ്റാൻവേണ്ടി രാത്രികാലങ്ങളിൽ വയലിൽ റാന്തൽ കത്തിച്ചുവെക്കാറുണ്ടു്. മീനുകളെ ആകർഷിക്കാൻ രാത്രിയിൽ താഴ്ത്തിവെച്ച ചീനവലകൾക്കു് മുകളിൽ റാന്തൽ കത്തിച്ചുവെക്കാറുണ്ട്. കാളവണ്ടികളിൽ പാനീസ് വിളക്കുകളായിരുന്നു മുൻകാലങ്ങളിൽ ഉപയോഗിച്ചിരുന്നത്.റാന്തൽ

## ചിത്രശാല

പ്രമാണം:Panice lantern പാനീസ് വിളക്ക്.jpg|റാന്തൽ
പ്രമാണം:Kerosine lamp.jpg|റാന്തൽ
പ്രമാണം:റാന്തൽ.JPG|ഉപയോഗിത്തിലായ ഒരു റാന്തൽ
പ്രമാണം:Lantern in Rural Chhattisgarh, India.jpg|ഛത്തീസ്‌ഗഡിലെ കൃഷിയിടത്തിൽ റാന്തൽ തൂക്കിയിരിക്കുന്നു.
പ്രമാണം:Lamparina em miniatura- lado e-Museu da Capitania de Ilhéus.jpg|alt=
പ്രമാണം:Lamparina- lado b- Museu da Capitania de Ilhéus.jpg|alt=
പ്രമാണം:Lampião- lado d- Museu da Capitania de Ilhéus.jpg|alt=


## അവലംബം

വർഗ്ഗം:വിളക്കുകൾ
കീഴ്ത്തലം പൊങ്ങൽ

സമുദ്രത്തിൽ ചിലയിടങ്ങളിൽ, പ്രത്യേക സാഹചര്യങ്ങളിൽ കണ്ടുവരുന്ന പ്രതിഭാസമാണു് **കീഴ്ത്തലം പൊങ്ങൽ (Upwelling)**. ഉപരിതല കാറ്റുമൂലമാണു് പ്രധാനമായും കീഴ്ത്തലം പൊങ്ങുന്നതെങ്കിലും, സമുദ്രത്തിൽ കാറ്റുള്ളയിടത്തെല്ലാം അതുണ്ടാകുന്നില്ല.  കീഴ്ത്തലം പൊങ്ങൽ  യഥാർത്ഥത്തിലുണ്ടാകാനുള്ള കാരണങ്ങളും, അവയ്ക്കു് കടലിലെ ജൈവവ്യൂഹത്തിൻ മേലുള്ള സ്വാധീനവും ഇപ്പോഴും ഗവേഷണഘട്ടത്തിലുള്ള അറിവുകൾ മാത്രമാണു്. ഇന്ത്യയുടെ തെക്കു് പടിഞ്ഞാറായി കിടക്കുന്ന അറബിക്കടലിന്റെ തെക്കു് കിഴക്കൻ ഭാഗം ഒരു കീഴ്ത്തലം പൊങ്ങൽ മേഖലയാണു്. ഇതു് കേരളതീരത്തെ മത്സ്യലഭ്യത വർദ്ധിപ്പിക്കുന്നു.

## സമുദ്ര ജൈവവ്യവസ്ഥയിൻ മേലുള്ള സ്വാധീനം

സമുദ്രത്തിൽ സാധാരണഗതിയിൽ തിരശ്ചീന ദിശയിലാണു് ജലം സഞ്ചരിക്കുന്നതു്. കടലിന്റെ പരപ്പിനെ അപേക്ഷിച്ചു് ആഴം വളരെ കുറവായതിനാലും സമുദ്രത്തിലെ വ്യത്യസ്ത ആഴങ്ങളിൽ ജലത്തിനു് വ്യത്യസ്ത സവിഷേതകളായതിനാലും, ലംബദിശയിലെ ജലസഞ്ചാരം കുറവാണു്. എന്നാൽ ചില പ്രത്യേക സാഹചര്യങ്ങളിൽ കാറ്റുകൊണ്ടു് മുകൾപരപ്പിലെ ജലം വിസ്ഥാപനം ചെയ്യുമ്പോൾ, താഴെതട്ടിലുള്ള തണുപ്പുള്ളതും പോഷകസമൃദ്ധവുമായ ജലം മുകളിലേക്കു് വരുന്നു. ഈ പ്രതിഭാസമാണു് കീഴ്ത്തലം പൊങ്ങൽ എന്നറിയപ്പെടുന്നതു്. ഇതു് മത്സ്യവളർച്ചയ്ക്കും, പ്രജനനത്തിനും അനുകൂലസാഹചര്യമൊരുക്കുന്നു. ലോകത്തിലെ മൊത്തം മത്സ്യസമ്പത്തിന്റെ 40 ശതമാനവും ലഭിക്കുന്നതു് സമുദ്രത്തിന്റെ 3 ശതമാനം മാത്രം വരുന്ന നാലു് പ്രധാന കീഴ്ത്തലം പൊങ്ങുന്ന മേഖലയിൽ നിന്നുമാണു്. 

## വിവിധതരം കീഴ്ത്തലം പൊങ്ങൽ
പ്രധാനമായും അഞ്ചുതരത്തിലുള്ള കീഴ്ത്തലം പൊങ്ങലാണു്  കാണപ്പെടുന്നതു്. തീരദേശ കീഴ്ത്തലം പൊങ്ങൽ, അകസമുദ്രത്തിൽ കാറ്റുമൂലമുണ്ടാകുന്ന വിപുലതോതിലുള്ള കീഴ്ത്തലം പൊങ്ങൽ, ചുഴികളാൽ സൃഷ്ടിക്കപ്പെടുന്ന കീഴ്ത്തലം പൊങ്ങൽ, കടലടിത്തട്ടിന്റെ ആകൃതിയുമായി ബന്ധപ്പെട്ടുണ്ടാകുന്ന കീഴ്ത്തലം പൊങ്ങൽ, അകസമുദ്രത്തിലെ വിസ്തൃതവും നേർത്തുപോകുന്നതുമായ  കീഴ്ത്തലം പൊങ്ങൽ.

### തീരദേശ കീഴ്ത്തലം പൊങ്ങൽ
ഭൂമിയുടെ കറക്കം മൂലം ഭൂമദ്ധ്യരേഖാ പ്രദേശത്തു് ഉടലെടുക്കുന്ന കൂടിയ തരംഗദൈർഘ്യമുള്ള സമുദ്രതരംഗങ്ങളും, പടിഞ്ഞാറൻ തീര സമുദ്രജലപ്രവാഹവും, കടലിലെ അടിത്തട്ടിലെ രൂപവ്യതിയാനങ്ങളും തെക്കു് കിഴക്കൻ അറബിക്കടലിലെ കീഴ്ത്തലം പൊങ്ങലിനെ കാര്യമായി സ്വാധീനിക്കുന്നുണ്ടു്. ഇന്ത്യയിലെ തെക്കു്-പടിഞ്ഞാറെ തീരത്തുള്ള അറബിക്കടലിന്റെ തെക്കു-കിഴക്കേവശം തീരദേശ കീഴ്ത്തലം പൊങ്ങൽ നടക്കുന്ന മേഖലയാണു്.

### അകസമുദ്രത്തിൽ കാറ്റുമൂലമുണ്ടാകുന്ന വിപുലതോതിലുള്ള കീഴ്ത്തലം പൊങ്ങൽ

### ചുഴികളാൽ സൃഷ്ടിക്കപ്പെടുന്ന കീഴ്ത്തലം പൊങ്ങൽ

### കടലടിത്തട്ടിന്റെ ആകൃതിയുമായി ബന്ധപ്പെട്ടുണ്ടാകുന്ന കീഴ്ത്തലം പൊങ്ങൽ

### അകസമുദ്രത്തിലെ വിസ്തൃതവും നേർത്തുപോകുന്നതുമായ  കീഴ്ത്തലം പൊങ്ങൽ

## അവലംബം

വർഗ്ഗം:സമുദ്രപ്രതിഭാസങ്ങൾ
റാലിഗാൻസിദ്ദി

അണ്ണാ ഹസാരെയുടെ പരിശ്രമത്താൽ സ്വാശ്രയ റിപബ്ലിക്  പദവി നേടിയ  **റാലിഗാൻസിദ്ദി**, മഹാരാഷ്ട്രയിലെ ഒരു ഉൾനാടൻ ഗ്രാമമാണ്. പൂനയിൽ നിന്നും  87  കിലോ മീറ്റർ അകലെ, അഹമ്മദ്‌നഗർ ജില്ലയിലാണ്  ഹസാരെയുടെ ജന്മഗ്രാമമായ റാലിഗാൻസിദ്ദി. വിസ്തീർണം  982.31 ഹെക്ടർ.  പട്ടാളത്തിൽനിന്നും  വിരമിച്ചപ്പോൾ തനിക്ക്  ലഭിച്ച പെൻഷൻ ആനുകൂല്യങ്ങൾ ചെലവഴിച്ചാണ് 1975 ല് വികസന പ്രവർത്തനങ്ങൾക്ക് തുടക്കമിട്ടത്.  വരണ്ടുണങ്ങിയ ഭൂമി തട്ടുകളായി തിരിച്ച് മരങ്ങൾ വച്ച് പിടിപ്പിച്ചു മണ്ണൊലിപ്പ് തടയാനും  ജലം പാഴായിപ്പോകാതെ ജല വിതാനം ഉയർത്താനും സാധിച്ചു. വിളക്കുകൾ കത്തുന്നത് സൌരോർജം ഉപയോഗിച്ചാണ്.   സമൂഹ ശൌചാലയ വിസർജ്യങ്ങൾ ഉപയോഗിച്ച് ബയോഗ്യാസ്‌ ഉൽപ്പാദിപ്പിക്കുന്നു. ഊർജ്ജത്തിനായി കാറ്റാടി യന്ത്രവും ഉപയോഗപ്പെടുത്തുന്നു. 
## ജനങ്ങൾ
2001ലെ കനേഷുമാരി അനുസരിച്ച്, 394 വീടുകളിലായി 1265  പുരുഷന്മാരും  1041  സ്ത്രീകളുമാണ് റാലിഗാൻസിദ്ദിയിലുള്ളത്.  

## മരുഭൂമി കൃഷിഭൂമിയായി
വരൾച്ച ബാധിച്ച റാലിഗാൻസിദ്ദി, ദാരിദ്ര്യത്തിനാലും  കള്ളവാറ്റിനാലും കുപ്രസിദ്ദമായിരുന്നപ്പോഴാണ് 1975 ൽ ഹസാരെ വികസനപ്രവർത്തനങ്ങൾക്ക്  തുടക്കമിട്ടത്. ജലസേചന ടാങ്കിൽ ചോർച്ച ഉണ്ടായിരുന്നത്  ജനങ്ങളുടെ സന്നദ്ധ പ്രവർത്തനത്താൽ പരിഹരിക്കപ്പെട്ടു. ജലസേചന ടാങ്കിൽ വെള്ളം ശേഖരിക്കപ്പെട്ടതിനാൽ , ജനങ്ങളുടെ ഓർമയിൽ ആദ്യമായി, അടുത്തുള്ള ഏഴു  കിണറുകൾ  വേനൽക്കാലത്ത്  നിറഞ്ഞൊഴുകി   . ഇപ്പോൾ ഗ്രാമം ജലസമൃദ്ധമാണ്‌. ധാന്യ  ബാങ്കും ക്ഷീര ബാങ്കും പ്രവർത്തിക്കുന്നു. പഠിയ്ക്കാൻ സ്കൂളും. അവിടെ ദാരിദ്ര്യവും ഇല്ലാതായി. 
## മാതൃകാഗ്രാമം
കഠിന ദാരിദ്ര്യത്താൽ  വികലമായിരുന്ന റാലിഗാൻസിദ്ദി എന്ന വരണ്ട ഗ്രാമം, 25  വർഷമായി പ്രകൃതി സമ്പത്തും തദ്ദേശീയ മൂലധനവും ഉപയോഗപ്പെടുത്തി,  രാജ്യത്തിനാകമാനം  മാതൃകയാക്കാവുന്ന ഒരു സമ്പന്ന ഗ്രാമമായി മാറിയിരിക്കുകയാണെന്നാണ്  ലോക ബാങ്ക് അഭിപ്രായപ്പെട്ടിരിക്കുന്നത്. 



## External links
* A model Indian village 
*A successful case of participatory watershed management at Ralegan Siddhi Village in district Ahmadnagar, Maharastra, India
*Path finders - Anna Hazare 
*World Bank Development Outreach

വർഗ്ഗം:മഹാരാഷ്ട്രയിലെ ഗ്രാമങ്ങൾ
മൺകലം

വെള്ളം ശേഖരിക്കാൻ ഉപയോഗിക്കുന്ന മണ്ണുകൊണ്ടു നിർമ്മിച്ച ഒരു പാത്രമാണു് **മൺകലം**. 

പുരാതനകാലം മുതലെ ഭക്ഷണത്തിനാവശ്യമായ സാധനങ്ങളെല്ലാംതന്നെ വലിയ മൺകലങ്ങളിൽ സൂക്ഷിക്കാറുണ്ടു്. വായവട്ടം കൂടിയ മൺകലങ്ങൾ പാചകത്തിനുപയോഗിക്കാറുണ്ടു്. മൺപാത്രത്തിലെ സൂക്ഷ്മസുഷിരങ്ങളിലൂടെ ബാഷ്പീകരണം നടക്കുന്നതിനാൽ അതിൽ സൂക്ഷിക്കുന്ന വെള്ളം നല്ല തണുപ്പായിരിക്കും. അതിനാൽ കുടിവെള്ളം സൂക്ഷിക്കാൻ മൺകലമുപയോഗിക്കാറുണ്ടു്. 

പുരാവൃത്തങ്ങളിൽ ഏറെ പരാമർശിക്കപ്പെടുന്നുണ്ടെങ്കിലും, ആധുനികജീവിതത്തിൻ മൺകലത്തിന്റെ ഉപയോഗം വളരെ കുറഞ്ഞിട്ടുണ്ടു്. പലപ്പോഴും അലങ്കാരവസ്തുവായി മാത്രമായിട്ടാണതിന്റെ ഉപയോഗം 

## അവലംബം

വർഗ്ഗം:അടുക്കള ഉപകരണങ്ങൾ
വിന്റോനോപസ്

ഇതുവരെ തരവും കുടുംബവും ഗണവും തിരിക്കാത്ത ദിനോസർ ആണ് **വിന്റോനോപസ്**. ട്രെസ് ഫോസ്സിൽ മാത്രമേ കിട്ടിയിട്ടുള്ളൂ.  അത് തന്നെ കാല്പാടുകൾ മാത്രം ആണ് . ട്രെസ് ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്.

## അവലംബം

വർഗ്ഗം:ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ദിനോസർ ഫോസിലുകൾ
പേക്കുയിൽ

പ്രാപിടിയൻ പക്ഷിയോട് ഏറെ സാമ്യമുള്ള ഇവയ്ക്ക് തകിട്ടുകലർന്ന ചാരനിറമാണ്. വേനൽ കാലമാകുമ്പോൾ എപ്പോഴും ബഹളം വച്ച് നടക്കുന്ന കുയിലാണിത്. രിറ്റി-രിറ്റി-രിറ്റി, പിപ്പീയാ-പിപ്പീയാ എന്നിങ്ങനെയാണ് പേക്കുയിലിന്റെ പാട്ട്. പിപ്പീയാ എന്നത് കിഴക്കേ വാ എന്നാണെന്നും ചിലർ പറയാറുണ്ട്. രാവും പകലും ശബ്ദമുണ്ടാക്കുന്നത് കൊണ്ടാവണം പേക്കുയിൽ എന്ന് വിളിയ്ക്കാൻ കാരണം. പൂത്താങ്കിരി, കരിയിലക്കിളി എന്നീ പക്ഷികളുടെ കൂടുകളിലാണ് പേക്കുയിൽ മുട്ടയിടുന്നത്. പേക്കുയിലിന്റെ കുഞ്ഞുങ്ങളുടെ നിറം മുതിർന്നവരുടേതിൽ നിന്ന് വ്യത്യസ്തമായിരിക്കും. ഷിക്രാക്കുയിൽ എന്നും ഇതിന് പേരുണ്ട്.

## അവലംബം



വർഗ്ഗം:കേരളത്തിലെ പക്ഷികൾ
വർഗ്ഗം:കുയിലുകൾ
ചന്ദ്രവംശം

ഹിന്ദുമതവിശ്വാസ പ്രകാരം ഭാരത ഉപഭൂഖണ്ഡത്തിന്റെ ചരിത്രത്തിലെ പ്രധാനമായ മുന്നു വംശാവലികളിൽ ഒന്നാണ് **ചന്ദ്രവംശം**. ബ്രഹ്മപുത്രനും സപ്തർഷികളിൽ ഒരാളുമായ അത്രിമഹർഷിയുടെ പുത്രനാണ് ചന്ദ്രൻ. ചന്ദ്രനു താരയിൽ ജനിച്ച പുത്രനായ ബുധനാണ് ചന്ദ്രവംശം സ്ഥാപിച്ചത്. ആദ്യ ചന്ദ്രവംശരാജാവ് **ബുധൻ** ആണന്നു മഹാഭാരതത്തിൽ ആദി പർവ്വത്തിൽ വർണ്ണിക്കുന്നുണ്ട്.. ചന്ദ്രവംശത്തെ കൂടാതെ സൂര്യവംശം, അഗ്നിവംശം എന്നിങ്ങനെ രണ്ടുവംശങ്ങൾ കൂടെ ഉണ്ടായിരുന്നതായി ഇതിഹാസങ്ങളും ഹൈന്ദവപുരാണങ്ങളും പറയുന്നു.

## ചന്ദ്രവംശത്തിലെ പ്രസിദ്ധ രാജാക്കന്മാർ
* പുരുരവസ്സ്
* യയാതി
* പുരു
* ഭരതൻ
* ഹസ്തി
* കുരു
* ശന്തനു
* യുധിഷ്ഠിരൻ
* പരീക്ഷിത്

## അശ്വമേധദത്തൻ
പരീക്ഷിതിനുശേഷം രാജ്യഭാരമേറ്റ ജനമേജയനു രണ്ടു പുത്രന്മാരുണ്ടായിരുന്നു. തന്റെ അവസാന കാലഘട്ടത്തിൽ കുഷ്ഠരോഗിതനായ ജനമേജയൻ മൂത്ത പുത്രനായ ശതാനികനെ ചക്രവർത്തിയായി വാഴിച്ചു. ശതാനികനുശേഷം അശ്വമേധദത്തനായിരുന്നു ഹസ്തിനപുരിയുടെ ചക്രവർത്തി. അദ്ദേഹത്തിന്റെ കാലത്ത് ഗംഗാനദിയിലുണ്ടായ പ്രളയത്തിൽ ഹസ്തിനപുരി നശിച്ചുപോകുകയുണ്ടായി. അതിനെത്തുടർന്ന് അദ്ദേഹം **കൗശാമ്പി** എന്ന നഗരത്തിലേക്ക് തലസ്ഥാനം മാറ്റിസ്ഥാപിച്ചു. അശ്വമേധദത്തനാണ് പുരുവംശത്തിലെ അവസാന രാജാവ് എന്നു മഹാഭാരതത്തിലും, വിഷ്ണുപുരാണത്തിലും പറയുന്നുണ്ട്. അദ്ദേഹത്തിന്റെ മറ്റൊരു പേരായിരുന്നു *യഗ്യദത്തൻ*.

## അവലംബം


വർഗ്ഗം:മഹാഭാരതം
വിന്റോനോറ്റൈറ്റൻ

ടൈറ്റനോസോറീൻ കുടുംബത്തിൽ പെട്ട വളരെ വലിയ ഒരു ദിനോസറായിരുന്നു **വിന്റോനോറ്റൈറ്റൻ**. തുടക്ക ക്രിറ്റേഷ്യസ് കാലത്ത് ഉള്ള ഓസ്ട്രേലിയൻ ശിലയിൽ നിന്നും ആണ് ഇവയുടെ ഫോസ്സിൽ കിട്ടിയിട്ടുള്ളത്.

## അവലംബം

വർഗ്ഗം:സസ്യഭോജികളായ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
കുമാർ ഗന്ധർവ്വ

ഇന്ത്യയിലെ പ്രശസ്തനായ ഹിന്ദുസ്ഥാനി ഗായകനാണ് **ശിവപുത്ര സിദ്ദരാമയ്യ കോംകളി** (1924 - 1992 ) എന്ന പേരിലും അറിയപ്പെടുന്ന **കുമാർ ഗന്ധർവ്വ**. 

## ആദ്യ വർഷങ്ങൾ
ധാർവാഡിനടുത്തുള്ള സുലൈഭാവിയിൽ ജനിച്ച കുമാർ ഗന്ധർവ്വ ചെറുപ്പത്തിലേ സംഗീത പ്രതിഭയായി അറിയപ്പെട്ടിരുന്നു. കുമാർ ഗന്ധർവ്വ എന്നത് കുട്ടിക്കാലത്തു തന്നെ അദ്ദേഹത്തിനു ലഭിച്ച സംഗീത ബിരുദങ്ങളിലൊന്നാണ്. പ്രശസ്ത സംഗീത അദ്ധ്യാപകനായിരുന്ന ബി. ആർ. ദിയോധാറിന്റെ കീഴിൽ അദ്ദേഹം സംഗീതം അഭ്യസിച്ചു. ചെറുപ്പത്തിലേ ക്ഷയരോഗബാധിതനായ അദ്ദേഹം നിരന്തര സാധനയാലും പത്നി ഭാനുമതിയുടെ ശുശ്രൂഷയാലും ഭാരതത്തിലെ മുൻനിര ഹിന്ദുസ്ഥാനി ഗായകരിലൊരാളായി മാറി. 
1990 -ൽ പത്മവിഭൂഷൺ ലഭിച്ചു. മകൻ മുകുൾ ശിവപുത്ര പ്രസിദ്ധ ഗായകനാണ്.

## അവലംബം

An Appreciation of Kumar Gandharva
## പുറം കണ്ണികൾ

*An Appreciation of Kumar Gandharva TIFR
*The Kabir Project 

വർഗ്ഗം:1924-ൽ ജനിച്ചവർ
വർഗ്ഗം: 1992-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വാൽഗെറ്റോസൂക്കസ്

തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസർ ആണ് **വാൽഗെറ്റോസൂക്കസ്**.  ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്. ഇവ ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്.

## പേര്
പേരിന്റെ അർഥം വാൽഗെറ്റോ മുതല എന്നാണ്. സൂക്കസ് എന്നത് പുരാണ ഈജിപ്ഷ്യൻ മുതല ദൈവവും. (പേര് ഇങ്ങനെ എങ്കിലും മുതലയുമായി ഇവക്ക് ഒരു ബന്ധവും ഇല്ല ).

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:മാംസഭോജികളായ ദിനോസറുകൾ
നാട്ടുവേഴാമ്പൽ

നാട്ടുവേഴാമ്പലിന്റെ  ദേഹം ഏറെക്കുറെ ചാരനിറമാണ്. വാലിന്റെ അറ്റത്ത് വെള്ളയും കറുപ്പും കാണാം. കണ്ണിന് മുകളിൽ വെള്ള അടയാളമുണ്ട്. കൊക്കിന് മഞ്ഞ കലർന്ന കറുപ്പുനിറം. കേരളത്തിൽ തൃശ്ശൂരിന് വടക്കോട്ടാണ് കാസർകോട് വരെയുള്ള പ്രദേശങ്ങളിൽ ഇവയെ സാധാരണ കണ്ടുവരുന്നു. കൂട്ടമായി ഇര തേടുന്ന ഇവ 'കിയ്യോാാാാ' എന്ന് നീട്ടിവിളിക്കാറുണ്ട്. 

പഴങ്ങളാണ് നാട്ടുവേഴാമ്പലിന്റെ പ്രധാനഭക്ഷണം. ആൽ, പേരാൽ, കോവൽ, ആര്യവേപ്പ്, പാറകം, ഞാവൽ, അത്തി മുതലായവയുടെ പഴങ്ങൾ ഭക്ഷിക്കാൻ കോഴിവേഴാമ്പലുകളെ പോലെ കൂട്ടമായി എത്താറുണ്ട്. മരക്കൊമ്പുകളിൽ മുറുകെ പിടിച്ച് ബാലൻസ് ചെയ്ത് ചുറ്റുമുള്ള പഴങ്ങൾ കൊത്തിത്തിന്നുന്നതിൽ ഒരു പ്രത്യേക വൈദഗ്ദ്യം തന്നെ ഇവയ്ക്കുണ്ട്. മാത്രമല്ല, പഴങ്ങൾ അൽപം ദൂരെയാണെങ്കിൽപോലും നീണ്ട കൊക്കും കഴുത്തും കൊത്തിയെടുക്കുന്നതിന് ഇവയ്ക്ക് സഹായകമാവുന്നു. പഴങ്ങൾ മാത്രമല്ല, ഇയ്യാംപ്പാറ്റ, പല്ലി തുടങ്ങിയ ചെറുപ്രാണികളേയും ആഹരമാക്കാറുണ്ട്. മറ്റിനം വേഴാമ്പലുകളെ പോലെ പഴം വായുവിലെറിഞ്ഞ് കൊക്കുകൊണ്ട് പിടിക്കുന്ന സ്വഭാവം ഇവയ്ക്കുമുണ്ട്. ഇലവ്, കാട്ടിലവ്, മുരിക്ക്, പ്ലാശ് മുതലായവ പൂക്കുമ്പോൾ തേൻകുടിക്കാനെത്താറുള്ളത് പല തവണ ശ്രദ്ധയിൽപ്പെട്ടിട്ടുണ്ട്. വേനൽക്കാലമാണ് ഇവയുടെ പ്രജജനനകാലം.

## ചിത്രശാല

File:Indian_Grey_Hornbill_I2_IMG_9029.jpg
File:Indian_Grey_Hornbill_(Ocyceros_birostris)_in_Hyderabad_W_IMG_8900.jpg
Image:Indian Grey Hornbill I IMG 9017.jpg|From Uttarakhand, India
Image:Indian Grey Hornbill I IMG 4048.jpg|At nest (Wagah Border, India)
File:Indian Grey Hornbill (Ocyceros birostris) in Hyderabad W IMG 8885.jpg|in Hyderabad, India. 
File:Indian Grey Hornbill (Ocyceros birostris) in Hyderabad W IMG 8884.jpg|in Hyderabad, India.
File:Indian Grey Hornbill (Ocyceros birostris) in Pune 8884).jpg|in Pune, India.


## അവലംബം



വർഗ്ഗം:കേരളത്തിലെ  വേഴാമ്പലുകൾ
വർഗ്ഗം:ഇന്ത്യയിലെ വേഴാമ്പലുകൾ
വൈദ്യുത തീപ്പൊരിവിളക്ക്

വൈദ്യുതത്തീപ്പൊരി (ഇലക്ട്രിക് ആർക്ക്, വോൾട്ടായിക് ആർക്ക്) ഉപയോഗിച്ച് പ്രകാശം പുറപ്പെടുവിക്കുന്ന വിഭാഗത്തിലുള്ള വൈദ്യുതവിളക്കുകളെയാണ് **വൈദ്യുത തീപ്പൊരിവിളക്ക് (ഇലക്ട്രിക് ആർക്ക് ലാമ്പ്)** എന്നു പറയുന്നത്. പ്രൊജക്റ്ററുകളിലെന്ന പോലെ തീവ്രമായ പ്രകാശം വേണ്ടയിടങ്ങളിലാണ് ഇവ ഉപയോഗിക്കുന്നത്.

ഏതെങ്കിലും ഒരു പ്രത്യേക വാതകം നിറച്ച ചില്ലുകൂടിനകത്ത് ഒരു പ്രത്യേകദൂരത്തിൽ സജ്ജീകരിച്ചിരിക്കുന്ന രണ്ട് ഇലക്ട്രോഡുകളാണ് ആധുനിക തീപ്പൊരിവിളക്കിന്റെ പ്രധാനഭാഗങ്ങൾ. ഇവയിൽ ഇലക്ട്രോഡുകൾ പൊതുവേ ടങ്സ്റ്റൺ കൊണ്ട് നിർമ്മിച്ചിരിക്കും. നിയോൺ, ആർഗൺ, ക്സെനോൺ, ക്രിപ്തോൺ, സോഡിയം, ഏതെങ്കിലും ലോഹ ഹാലൈഡ്, രസം തുടങ്ങിയവയിലൊന്നായിരിക്കും വിളക്കിനകത്ത്  നിറച്ചിരിക്കുന്ന വാതകം. ഈ വാതകത്തിനനുസരിച്ചാണ് വിളക്കിന്റെ പേര് നിശ്ചയിക്കപ്പെടുന്നത്. സാധാരണ ഫ്ലൂരസന്റ് വിളക്കും ഒരു തരത്തിൽപ്പറഞ്ഞാൽ കുറഞ്ഞമർദ്ദത്തിൽ രസം നിറച്ച ഒരു തീപ്പൊരിവിളക്കുതന്നെയാണ്. കാർബൺ ദണ്ഡുകൾ ഇലക്ട്രോഡുകളായി ഉപയോഗിച്ചിരുന്ന **കാർബൺ തീപ്പൊരി വിളക്കുകളാണ്** മുൻകാലങ്ങളിൽ വ്യാപകമായിരുന്നത്.

## കാർബൺ തീപ്പൊരിവിളക്ക്

ആദ്യകാലങ്ങളിൽ തീപ്പൊരിവിളക്ക് (ആർക്ക് ലാമ്പ്) എന്ന് സാമാന്യമായി അറിയപ്പെട്ടിരുന്നത് കാർബൺ തീപ്പൊരിവിളക്കുകളെയാണ്. ആധുനിക തീപ്പൊരിവിളക്കുകളിൽ നിന്നും വ്യത്യസ്തമായി കാർബൺ ഇലക്ട്രോഡുകൾ ഇതിൽ സാധാരണ വായുവിൽത്തന്നെയാണ് സജ്ജീകരിച്ചിരിക്കുക. വിളക്ക് പ്രവർത്തിക്കുമ്പോൾ കാർബൺ ദണ്ഡുകൾ കത്തിത്തീരുമെന്നതിനാൽ തീപ്പൊരിയും പ്രകാശവും സ്ഥിരമായി നിലനിർത്തുന്നതിനായി, കാർബൺ ദണ്ഡുകളെ പ്രത്യേക അകലത്തിൽത്തന്നെ എപ്പോഴും ക്രമീകരിക്കുന്നതിനുള്ള സംവിധാനവും കാർബൺ തീപ്പൊരിവിളക്കുകളിലുണ്ട്.

## അവലംബം ==arc lamp

വർഗ്ഗം:വൈദ്യുതവിളക്കുകൾ
വർഗ്ഗം:വിളക്കുകൾ
സോഡിയം ബാഷ്പവിളക്ക്

ഉത്തേജിതാവസ്ഥയിലുള്ള സോഡിയം നിറച്ച ഡിസ്ചാർജ് വിളക്കാണ് **സോഡിയം ബാഷ്പവിളക്ക്** (**സോഡിയം വേപ്പർ ലാമ്പ്**). മഞ്ഞ നിറത്തിലുള്ള പ്രകാശം പുറപ്പെടുവിക്കുന്ന ഇവ, വഴിവിളക്കായാണ് പൊതുവേ ഉപയോഗിക്കുന്നത്. 

മെർക്കുറി ബാഷ്പവിളക്കുകളെ അപേക്ഷിച്ച് കുറഞ്ഞ പ്രകാശമലിനീകരണം മാത്രമുള്ളതിനാൽ വൻ ജ്യോതിശാസ്ത്രനിരീക്ഷണകേന്ദ്രങ്ങളുള്ള നഗരങ്ങൾ സോഡിയം ബാഷ്പവിളക്കുകൾ കൂടുതലായി ഉപയോഗിക്കുന്നു.

കുറഞ്ഞ മർദ്ദത്തിലും ഉയർന്ന മർദ്ദത്തിലും സോഡിയം നിറക്കുന്ന രണ്ടുതരം സോഡിയം ബാഷ്പവിളക്കുകളുണ്ട്. കുറഞ്ഞ മർദ്ദത്തിലുള്ള വിളക്കുകൾ പുറപ്പെടുവിക്കുന്ന പ്രകാശം, ദൃശ്യപ്രകാശവർണ്ണരാജിയിലെ ഒരു നേരീയ മേഖല മാത്രമായതിനാൽ (ശരാശരി തരംഗദൈർഘ്യം 589.3 നാനോമീറ്റർ) ഈ പ്രകാശത്തിൽ നിറങ്ങൾ‌ തിരിച്ചറിയാൻ ബുദ്ധിമുട്ടാണ്. ഉന്നതമർദ്ദവിളക്കുകൾ ദൃശ്യപ്രകാശത്തിലെ വിവിധമേഖലകളിലുള്ള പ്രകാശം ഉൽസർജ്ജിക്കുന്നതിനാൾ സ്വാഭാവികപ്രകാശം വേണ്ടയിടത്ത് ഇവ ഉപയോഗപ്പെടുത്തുന്നു.

കുറഞ്ഞ മർദ്ദത്തിലുള്ള സോഡിയം ബാഷ്പവിളക്കുകളിൽ (എൽ.പി.എസ്.) ഒരു ബോറോസിലിക്കേറ്റ് സ്ഫടികക്കുഴലാണ് ഡിസ്ചാർജ് കുഴലായി ഉപയോഗിക്കുന്നത്. കുഴലിനകത്ത് ഖരരൂപത്തിലുള്ള സോഡിയവും ഡിസ്ചാർജ് ആരംഭിക്കുന്നതിനായി കുറഞ്ഞ അളവിൽ നിയോൺ, ആർഗൺ മിശ്രിതവും നിറച്ചിരിക്കും. ഡിസ്ചാർജ് കുഴൽ ദണ്ഡുരൂപത്തിലോ U ആകൃതിയിലോ ആയിരിക്കും. വിളക്ക് കത്തിത്തുടങ്ങുമ്പോൾ നിയോൺ-ആർഗൺ മിശ്രിതത്തിൽ ഡിസ്ചാർജ് നടക്കുന്നതിനാൽ മങ്ങിയ ചുവന്ന നിറത്തിലുള്ള പ്രകാശമായിരിക്കും അത് പുറപ്പെടുവിക്കുക. അൽപ്പസമയത്തിനകം, സോഡിയം ലോഹം ചൂടുപിടിച്ച് ബാഷ്പമായി മാറുകയും അതിലൂടെ ഡിസ്ചാർജ് നടക്കുകയും ചെയ്യുന്നു. അങ്ങനെ പ്രകാശത്തിന് തെളിഞ്ഞ മഞ്ഞനിറം കൈവരുന്നു. 

സോഡിയത്തിനു പുറമേ രസം പോലുള്ള മറ്റു മൂലകങ്ങളും നിറച്ചാണ് ഉന്നതമർദ്ദ സോഡിയം ബാഷ്പവിളക്കുകൾ തയ്യാറാക്കുന്നത്. ഉന്നതമർദ്ദവിളക്കുകൾ, നിമ്നമർദ്ദവിളക്കുകളെ അപേക്ഷിച്ച് മെച്ചപ്പെട്ട സ്വാഭാവികപ്രകാശം നൽകുന്നെങ്കിലും ഇവയുടെ പ്രകാശികദക്ഷത കുറവാണ്.

## അവലംബം

വർഗ്ഗം:ഡിസ്ചാർജ് വിളക്കുകൾ
വർഗ്ഗം:സോഡിയം
എണ്ണക്കുരുടി

ഇന്ത്യയിലെ ഏറ്റവും ചെറിയ പാമ്പാണ് **എണ്ണക്കുരുടി** (Shield tail snake, Blind snake) (ശാസ്ത്രീയനാമം: *Uropeltis ocellata *). വിഷമില്ലാത്ത ഇവയ്ക്ക് കാഴ്ചയിൽ മണ്ണിരയോടു സാദൃശ്യമുണ്ട്. **കുരുടൻ പാമ്പ്**, **കോലിപ്പാമ്പ്**, **വിരപ്പാമ്പ്**, **കവചവാലൻ** എന്നീ പേരുകളിലും ഇവ പ്രാദേശികമായി അറിയപ്പെടുന്നു. കേരളത്തിൽ ഇവ സാധാരണയായി കാണപ്പെടുന്നു. ഇവയുടെ വർഗ്ഗത്തിൽ പെട്ട അമ്മിഞ്ഞ കുടിയൻ പാമ്പ്, വെള്ളമൂക്കൻ കുരുടിപ്പാമ്പ്, തിൻഡൽ കുരുടിപ്പാമ്പ്, കൊക്കുരുട്ടിപ്പാമ്പ് എന്നിവയും കേരളത്തിൽ കാണുന്നവയാണ്.

## വിവരണം
കാഴ്ചയിൽ മണ്ണിരയോടു സാദൃശ്യമുള്ള എണ്ണക്കുരുടിയെ തവിട്ടുനിറവും അവ്യക്തമായ കണ്ണുകളുമാണ് തിരിച്ചറിയാൻ സഹായിക്കുന്നത്. കല്ലിനടിയിലും മറ്റും ഒളിച്ചിരിക്കുന്ന ഇവ അപൂർവ്വമായി വീട്ടിനുള്ളിലും പ്രവേശിക്കാറുണ്ട്. പടമില്ലാത്ത ഇവയെ ഈർപ്പമുള്ള സ്ഥലങ്ങളിലാണ് സാധാരണമായി കാണുന്നത്. ചുവപ്പുകലർന്ന തവിട്ടു നിറമാണ് ഇവയുടെ ശരീരം. രാത്രിയിലാണ് ഇര തേടുന്നത്. പകൽസമയം മണ്ണിനടിയിൽ കഴിയുന്നു. ഉറുമ്പ്, ചിതൽ തുടങ്ങിയ ചെറുപ്രാണികളാണ് ഭക്ഷണം. മേയ് മുതൽ ജൂലായ് വരെയുള്ള കാലത്താണ് മുട്ടയിടുന്നത്. പയർമണിയോളം മാത്രമാണ് മുട്ടയുടെ വലിപ്പം.

## അവലംബം
	
## പുറത്തേക്കുള്ള കണ്ണികൾ
* 

വർഗ്ഗം:വിഷമില്ലാത്ത പാമ്പുകൾ
വർഗ്ഗം:കേരളത്തിലെ പാമ്പുകൾ